title: Naivismi

text: Naivismi ei ole yhtenäinen tyyli eikä taiteilijaryhmä. Naivismi voidaan ymmärtää taidesuuntaukseksi, mutta myös ulkopuoliseksi tai marginaalitaiteeksi kuten kansantaide ja harrastajataide. Harrastajataiteesta naivismin erottaa kuitenkin se, että useimpien harrastajien tavoitteena on muu kuin naivistinen kädenjälki. Suomessa tunnetuimmat naivistit ovat ammattitaiteilijoita ja harrastajanäyttelyissä varsinaisia naivistisia teoksia on vain vähän. Naivismi eroaa kansantaiteesta sikäli, että kansantaide on status- ja käyttöesineiden kuviointia. Naivismia taas sovelletaan taideteoksissa, kuten maalauksissa ja veistoksissa. Naivismia on verrattu myös lasten ja luonnonkansojen taiteeseen. Kuitenkin lasten tekemät kuvat heijastavat heidän kulloistakin kehitysvaihettaan ja ne muuttuvat iän mukana. Naivistien ilmaisu sen sijaan säilyy usein samantapaisena.


title: Naivismi

text: Myös primitiivinen taide muistuttaa naivismia vain pintapuolisesti. Primitiivisessä eli Euroopan ulkopuolisten luonnonkansojen ja esihistoriallisen ajan taiteessa on naivismista poiketen maagista ja mytologista sisältöä. Sekä esittävillä että abstrakteilla ja koristeellisilla muodoilla on symbolimerkityksiä ja rituaalista tarkoitusta, ja ne voivat siirtää perinnettä kirjoituksen tapaan. Myös aiheet poikkeavat naivismista. Primitiivisten veistosten aiheita ovat tavallisesti esi-isät, jumalat ja muut kulttihahmot.


title: Naivismi

text: Naivismi on vaikuttanut myöhempiin taidesuuntauksiin, kuten art brutiin ja suomalaiseen ITE-taiteeseen.


title: Naivismi

text: Ensimmäinen tunnustusta saanut naivisti oli ranskalainen tullimieheksi kutsuttu Henri Rousseau, jonka taiteen modernistit löysivät. Hänestä tuli tavallaan modernien naivistien kantaisä. Rousseaun suosikkiaiheita olivat viidakkomaisemat, joihin hän haki mallia kasvitieteellisestä puutarhasta ja kasvikirjoista. Rousseau tunnetaan myös maisemista, joiden etualalla on ihminen. Rousseaun maalauksissa oli runsaasti tarkkoja yksityiskohtia, mutta myös yhtenäinen ote. Muista, yleensä intiimejä ja omakohtaisia aiheita maalanneista ranskalaisista naivisteista poiketen hänen teoksissaan oli mukana psykologisia ja sosiaalisia ajatuksia. Rousseau laittoi maalauksiaan säännöllisesti esille Pariisin riippumattomien salonkiin. Yleisössä maalaukset herättivät huvitusta, mutta Edgar Degas ja Paul Gauguin olivat niistä kiinnostuneita. Myöhemmin ihailijoiden joukkoon liittyivät mukaan Pablo Picasso ja runoilija Guillaume Apollinaire. Heidän lisäkseen naivistien innokkaimpia puolestapuhujia oli saksalainen taidearvostelija ja taidekauppias Wilhelm Uhde (1874–1947).


title: Naivismi

text: Muitakin lahjakkaita naivisteja löydettiin paljon 1920- ja 1930-luvulla. Monet heistä olivat olleet harrastajamaalareita. Vanhemmalla iällä taiteenteon aloittaneet ovatkin usein päätyneet naivisteiksi.


title: Naivismi

text: Erityisen paljon naivisteja löydettiin tyylisuunnan syntysijoilta Ranskasta. Rousseaun ja Séraphine Louisin ohella André Bauchant ja Camille Bombois olivat alkuvaiheessa löydettyjä naivisteja. Siivoojana työskennellyt Séraphine Louis keskittyi maalaamaan suurikokoisia kukka- ja hedelmäkimppuja.


title: Naivismi

text: André Bauchantin maalauksissa oli usein aineksia mytologiasta ja antiikin historiasta. Kuviteltujen historiallisten ja raamatullisten aiheiden ohella maalauksissa on runsaasti kukkia ja kasveja. Bauchant oli työskennellyt puutarhurina ja kartanpiirtäjänä ennen kuin alkoi 46-vuotiaana maalata. Hänen maalauksiaan oli ensi kertaa esillä virallisen Salongin vastapainoksi järjestetyssä Syyssalongissa Pariisissa 1920.


title: Naivismi

text: Jokilaivurin poika Camille Bombois tunnettiin sirkusaiheistaan. Hän oli osallistunut painiotteluihin ennen kuin ryhtyi kiertävän sirkuksen voimamieheksi. Vuonna 1907 Bombois toteutti toiveensa ja muutti Pariisiin, missä hän työskenteli päivisin rautateillä ja öisin sanomalehden painossa siirrellen painavia paperirullia. Hän ehti silti maalata paljon. Bomboisin vaimo oli kerran hänen poissa ollessaan saanut myytyä useita hänen maalauksistaan, minkä jälkeen Bombois päätti jättää yötyönsä. Hän myi maalauksiaan Montmartren jalkakäytävillä, missä myös Seraphine Louisin ja Rousseaun löytänyt taidekauppias Wilhelm Uhde näki niitä. Bomboisin ensimmäinen näyttely oli vuonna 1937. Kritiikeissä Bomboisia verrattiin Rousseauhun, joskin hänen töissään oli vähemmän fantasiaa. Bomboisin maalauksissa oli voimakkaita kontrasteja, kuten mustaa, kirkkaita punaisia, sinisiä ja pinkkejä värejä. Omiin kokemuksiinsa tukeutuen hän maalasi sirkusaiheiden ohella maisemia, joissa oli kalastajia.


title: Naivismi

text: Cornwallista kotoisin ollut kalastaja Alfred Wallis kuului myös 1920–1930-luvuilla löydettyihin naivisteihin. Wallis alkoi maalata "seuraksi" vuonna 1922 hänen 21 vuotta vanhemman vaimonsa kuoleman jälkeen. Monet hänen maalauksensa ovat kartan omaisia perspektiivittömyydessään. Wallis maalasi merimaisemia ja purjelaivoja muistista, koska höyrylaivojen tulon jälkeen näkymiä ei ollut mahdollista maalata mallista. Wallisin työt tulivat julkisuuteen kahden taiteilijan nähtyä niitä St Ivesissä, missä Wallis tuolloin asui. Wallisin maalaus "The Hold House Port Mear Square Island Port Mear Beach" on hyvä esimerkki hänen karttamaisesta perspektiivin käytöstään. Maalaus on näkymä St Ivesistä. Keskivaiheilla näkyvä erikoisen muotoinen talo on mukana useissa Wallisin maalauksissa. Sen esikuva oli lähellä Wallisin omaa kotia. Talo on kuvattu aina samasta suunnasta nähtynä, mutta loppuosa maisemasta on sommiteltu karttamaisesti korostaen sitä mikä tuntui sopivalta. Yläpuolella on "The Island"-nimellä tunnettu kallioniemeke.


title: Naivismi

text: Myös Itä-Euroopasta on löytynyt paljon naivisteja, kuten kroatialainen Ivan Generalić (1914–1992). Vahvoja naivistisia koulukuntia on monissa maissa, kuten Tšekkoslovakiassa, Puolassa ja Jugoslaviassa. Esimerkiksi Bulgarian naivistien pitkä traditio on peräisin useita vuosisatoja vanhasta kansantaiteesta.


title: Naivismi

text: Viron naivistisen ja outsider-taiteen keskus on vuonna 2003 perustettu Kondas Centre Viljandissa. Se on omistettu maan tunnetuimmalle naivistille Paul Kondasille (1900–1985).


title: Naivismi

text: Naivististen töiden näyttelyitä, kuten Bratislavan triennalet, on järjestetty yhä runsaammin 1960–1970 -luvuilta alkaen. Hieman myöhemmin perustettiin kansainvälisiä naivismikeskuksia ja museoita, joita syntyi etenkin 1980- ja 1990-luvulla. Kansallisia museoita ja gallerioita on noussut varsinkin Jugoslaviassa, Puolassa, Ranskassa ja Unkarissa.


title: Naivismi

text: Yhdysvalloissa naivismi on ollut erityisen suosittu taidesuunta. Naivisteja kutsutaan siellä myös kansanomaisiksi tai primitiivisiksi maalareiksi. Tunnetuimman Grandma Moseksen ohella on ollut monia muitakin naivistimaalareita.


title: Naivismi

text: Ensimmäisiä yhdysvaltalaisia naivisteja oli vaunu- ja talomaalarina työskennellyt Edward Hicks 1800-luvun alkupuolella. Hicksin eläimiä ja farmarielämää kuvaavissa maalauksissa on runsaasti yksityiskohtia, mutta myös muodon selkeyttä. Kiertävänä puuseppänä toiminut Joseph Pickett (1848–1918) maalasi yksityiskohtaisia maisemia. Varhaisissa naivisteissa oli myös köyhälistöaiheiden ja mustien elämän kuvaajia. Yli 60-vuotiaana maalaamisen aloittanut Morris Hirschfield (1872–1946) taas teki suuria koristeellisia alastomia naisia ja villieläimiä kuvaavia maalauksia.


title: Naivismi

text: John Kane (1860–1934) syntyi Skotlannissa irlantilaiseen perheeseen ja muutti Yhdysvaltoihin 19-vuotiaana. Hän työskenteli Pennsylvaniassa sekatyömiehenä, rautateillä, terästehtaassa ja kaivoksilla, kunnes loukkaantui rammaksi, mutta jatkoi työtä rautateillä. Hän ryhtyi maalaamaan junavaunuja ja alkoi piirtämään. Hän alkoi 1910 maalaamaan kuvia hylätyille rakennuslevyille. Hänelle myönnettiin palkinto arvostetussa Carnegie International taidekilpailussa 1927, jonka jälkeen hän jatkoi primitiivisten maisemien ja omakuvien maalaamista. John Kanen "Omakuva" vuodelta 1929 on New Yorkin MoMAn kokoelmissa. Hänen maalauksiaan nähtiin myös amerikkalaista taidetta esittelevässä kiertonäyttelyssä Helsingissä vuonna 1954.


title: Naivismi

text: Kuuluisin yhdysvaltalainen naivisti Grandma Moses alkoi maalata yli 70-vuotiaana 1930-luvulla. Moses suosi lintuperspektiivistä kuvattuja maisemia, joissa oli paljon yksityiskohtia hieman Pieter Brueghelin tapaan. Moseksen maalauksille on ominaista lapsenomaisen luottavainen ongelmaton henki, jota on kuvattu ikuisen jouluaaton tunnelmaksi. Yli satavuotiaaksi elänyt Moses kirjoitti muistelmansa 92-vuotiaana.


title: Naivismi

text: Jokaiselle kuuluvasta luovuudesta ja taiteilijuudesta puhuttiin jo 1960-luvulla. Katsottiin muun muassa, että tekninen ammattitaito on vain sovittu pelisääntö, jota voidaan muuttaa. Ateneumissa vuonna 1972 ollut kansainvälinen naivistisen taiteen näyttely lisäsi kiinnostusta ja muutti asenteita naivismille suotuisiksi, ja sen jälkeen naivisminäyttelyitä järjestettiin runsaasti.


title: Naivismi

text: Varhaisimpia naivisteja olivat olleet Sulho Sipilä, Vilho Lampi ja Håkan Brunberg. Laivaston kapteenina toiminut Sipilä maalasi työnsä ohella lämminhenkisiä kaupunkikuvia sekä henkilö- ja sisäkuvia. Vilho Lammella naivismia on viimeisten vuosien tarkoin kuvatuissa pohjalaisaiheissa. Voimakkaammin naivistinen Håkan Brunberg maalasi hilpeitä ja iloisen värisiä kaupunkikuvia sekä muita maisemia, joissa on ihmisjoukkoja ja lapsenomainen tunnelma.


title: Naivismi

text: Tyylin noustua esille naivisteja nousi eniten ammattitaiteilijoiden joukosta. Harkittua naivismia on ollut muun muassa Pirkko Lepistön ja Saara Tikan maalauksissa. Naivistista taidetta olivat tehneet jo aiemmin muun muassa Alice Kaira ja Andreas Alariesto.


title: Naivismi

text: Ahdistaviakin tunteita on ilmaistu naivistisesti, kuten Pirkko Valon ja Kalervo Palsan maalauksissa. Samoin naivistisia, usein humoristisia veistoksia tehtiin, kuten kuvanveistäjä Hannu Riikonen.


title: Naivismi

text: Naivistisista töistään tunnettuja ovat myös muusikko Martti Innanen ja Alice Kaira. Lisäksi Alpo Jaakolan ja Inari Krohnin tuotannossa on nähty naivistisia piirteitä.


title: Naivismi

text: Oulun taidemuseossa on Heinäsen taidesäätiön naivistisen taiteen kokoelma, johon kuuluu maalauksia, piirustuksia ja veistoksia 44 taiteilijalta. Kokoelman vanhin teos on pukkilalaisen Hilma Koiviston maalaus "Kukkia laineilla" vuodelta 1920. Padasjokelaiselta Enni Idiltä on tallennettu liki neljäkymmentä maalaiselämää kuvaavaa teosta.


title: Naivismi

text: Myös Amos Andersonin taidemuseolla ja Suomen Gallupin säätiöllä on naivistisen taiteen kokoelma. Suomen Gallupin säätiön kokoelman kokoaminen aloitettiin 30 vuotta sitten hankkimalla Martti Innasen maalaus. Kokoelmassa on noin 500 teosta sadalta taiteilijalta, kuten Enni Id, Alice Kaira ja Nikolai Lehto. Suurin osa kokoelmasta edustaa suomalaista 1980- ja 1990-lukujen naivismia, mutta täydennyksenä on venäläistä ja Baltian maiden naivismia.


title: Naivismi

text: Yksityisten naivistien teoksia, kuten Andreas Alarieston, Enni Idin ja Alpo Jaakolan teoksia on koti- tai pysyväisnäyttelyinä.


title: Di(2-etyyliheksyyli)ftalaatti

text: Di(2-etyyliheksyyli)ftalaatti (CHO), josta käytetään myös nimiä DEHP, dioktyyliftalaatti ja bis(2-etyyliheksyyli)ftalaatti, kuuluu ftalaattien aineryhmään. Se on huoneenlämmössä olomuodoltaan väritön tai heikosti värillinen viskoosinen neste, jolla tunnusomainen haju. Di(2-etyyliheksyyli)ftalaatin rakennekaava on CH(COOCH), moolimassa 390,6 g/mol, sulamispiste − 50 °C, kiehumispiste 385 °C, suhteellinen tiheys 0,986 g/cm (vesi = 1,0 g/cm), leimahduspiste 215 °C o.c., itsesyttymislämpötila 350 °C ja CAS-numero 117-81-7. Di(2-etyyliheksyyli)ftalaatti ei liukene veteen.


title: Di(2-etyyliheksyyli)ftalaatti

text: Suomessa di(2-etyyliheksyyli)ftalaatistä suurin osa (80–90 %) käytetään muovien pehmittiminä, mutta viime vuosina sen käyttö on vähentynyt ja sitä on korvattu erityisesti di-isononyyliftalaatilla (DINP) ja di-isodekyyliftalaatilla (DIDP).


title: Oleg Kotov

text: Oleg Valerijevits Kotov (27. lokakuuta 1965 Simferopol) on venäläinen kosmonautti.


title: Oleg Kotov

text: Kotov on ammatiltaan lääkäri. Hänet valittiin kosmonauttikoulutukseen vuonna 1996.


title: Oleg Kotov

text: Kotov lensi huhtikuussa 2007 Sojuz TMA-10-lennolla ISS-avaruusasemalle liittyen Retkikunta 15:n jäseneksi. Hän palasi samalla aluksella lokakuussa 2007 Maahan.


title: Oleg Kotov

text: Seuraavaksi hän liittyi joulukuussa 2009 lennolla Sojuz TMA-17 ISS:n Retkikunta 22:n jäseneksi. Hän toimi Retkikunta 23:n komentajana. Kotov palasi 2. kesäkuuta 2010 Maahan lennolla Sojuz TMA-17.


title: Częstochowa

text: Częstochowa () on kaupunki Puolassa Warta-joen varrella. Vuonna 2014 siellä oli 231 527 asukasta. Se tunnetaan ennen kaikkea Jasna Goran luostarissa säilytettävästä Mustan madonnan maalauksesta, jota on epäilty jopa evankelista Luukkaan maalaamaksi ja joka on katolilaisten tärkeä pyhiinvaelluskohde. Kaupungin liepeillä on myös pronssikautinen kaivausalue ja keskiaikainen linna.


title: Częstochowa

text: Jasna Goran kukkulalla on vuonna 1382 perustettu Jasna Goran luostari. Kaupunki on linnoitettu 1620. Ruotsin kuningas Kaarle X Kustaa piiritti luostaria 1655. Venäjän tsaari Aleksanteri I:n joukot mursivat muurin ja tuhosivat linnoitukset 1813.


title: Częstochowa

text: Ensimmäisen maailmansodan aikaan vuonna 1914 Częstochowa joutui saksalaisten miehittämäksi.


title: Częstochowa

text: Toisen maailmansodan aikana saksalaiset surmasivat lähes kaikki kaupungin juutalaiset, yhteensä noin 45 000 henkeä.


title: Częstochowa

text: Częstochowa elää lähinnä sementti- ja lannoiteteollisuudesta ja turismista. Kaupungissa on jalkapallojoukkue Raków Częstochowa sekä speedwayjoukkue Czestochowa Wlokniarz, joka on yksi Enea ekstraligan joukkue.


title: Perpignan

text: Perpignan () on Pyrénées-Orientalesin departementin pääkaupunki eteläisessä Ranskassa.


title: Perpignan

text: Vaikka alueella on ollut asutusta Rooman valtakunnan ajoilta lähtien, varhaisin maininta Perpignanista asiakirjoissa on vuodelta 927. Silloin paikkaa kutsuttiin nimellä "Villa Perpiniarum".


title: Perpignan

text: Perpignanin pinta-ala on 68,07 neliökilometriä ja väkiluku 115 326 (2006).


title: Comic Relief

text: Comic Relief on Britanniassa vuonna 1985 perustettu hyväntekeväisyysjärjestö. Sen perusti komediakäsikirjoittaja Richard Curtis vastauksena Etiopian nälänhädälle. Järjestö kerää nykyään rahaa Afrikkaan ja Britannian vähäosaisille. Se pantiin alulle Noel Edmondsin ohjelmassa "Late, Late Breakfast Show" BBC1-kanavalla joulupäivänä 1985 pakolaisleiriltä Sudanista. Järjestön idea tuli hyväntekijä Jane Tewsonilta, joka oli brittiläisen kansalaisjärjestön puheenjohtaja. Alussa rahaa kerättiin live-tapahtumista, joista tunnetuin on komediatapahtuma Shaftesbury Theatressa Lontoossa, joka näytettiin myös televisiossa 25. huhtikuuta, 1986.


title: Comic Relief

text: Yksi Comic Reliefin pääperiaatteista on 'Golden Pound Principle', mikä tarkoittaa että jokainen punta käytetään hyväntekeväisyysprojekteihin. Kaikki muut kustannukset, kuten palkat, maksetaan muun muassa sponsoreiden avulla.


title: Comic Relief

text: Red Nose Day on pääasiallinen rahankeräystapa. Sitä vietetään joka toinen vuosi ja sitä pidetään osittaisena lomana, jolloin esimerkiksi kouluissa ei tarvitse pitää koulupukuja. Päivä päättyy BBC1:n suoraan TV-lähetykseen, joka alkaa illalla ja päättyy aikaisin seuraavana aamuna.


title: Comic Relief

text: Nimen mukaan (suom. "Nenäpäivä", suoraan suomennettuna "Punaisen nenän päivä") päivän aikana käytetään muovisia punaisia neniä, joita saa lahjoitusta vastaan monista kaupoista. Suuria neniä voi nähdä myös autoissa ja jopa rakennuksissa. Nenän muoto vaihtelee vuosittain: alussa oli hyvin yksinkertainen malli, joka sai myöhemmin kädet ja jalat, muuttui tomaatiksi ja jopa muutti väriä.


title: Comic Relief

text: Ensimmäinen "Red Nose Day" oli 5. helmikuuta, 1988, ja se tuotti 15 miljoonaa puntaa. TV-ohjelmaa juonsivat Lenny Henry, Griff Rhys Jones ja Jonathan Ross. Vuonna 2006 Comic Relief -hyväntekeväisyysprojekteihin oli lahjoitettu yli 300 miljoonaa puntaa.


title: Comic Relief

text: Suomen ensimmäistä Nenäpäivää vietettiin 26.10.2007, minkä jälkeen Nenäpäivä on ollut vuotuinen tapahtuma, yleensä marraskuun alussa. Nenäpäivän järjestää Ylen Hyvä Säätiö, jonka jäsenjärjestöijä ovat yhdeksän kehitysyhteistyöjärjestöä: SPR, Unicef, Kirkon Ulkomaanapu, Pelastakaa Lapset, Plan, Suomen Lähetysseura, Fida, Sask ja Solidaarisuus. Nenäpäivä näkyy Yleisradion radio- ja TV-kanavilla sekä kouluissa, työpaikoilla ja kaduilla lokakuun ajan.


title: Comic Relief

text: Ensimmäinen Comic Relief -hyväntekeväisyyssingle, "Living Doll", julkaistiin huhtikuussa 1986. Sillä lauloivat Cliff Richard ja "Älypäät"-TV-sarjan näyttelijät.


title: Comic Relief

text: Rahaa lahjoitetaan Comic Reliefille jokaisen yksittäisen singlen myynnistä. Yleensä kappale julkaistaan juuri ennen virallista Red Nose -päivää. Poikkeuksia ovat olleen muiden muassa "(I want to be) Elected", joka julkaistiin Britannian vuoden 1992 parlamenttivaalien aikaan. Vuoden 1995 kappaletta edeltävät esitykset olivat enemmän tai vähemmän komedialevytyksiä, joissa oli yhtye tai laulaja sekä komediaryhmä. Vuodesta 1995 alkaen ne ovat olleet vakavampia, vaikkakin videoissa on silti koomisia hetkiä.


title: Alpo

text: Alpo on suomalainen miehen etunimi. Alpon nimipäivä on 1. maaliskuuta. Suomessa nimi on helmikuuhun 2017 mennessä annettu 10 253 henkilölle.


title: Alpo

text: Nimen taustalla on skandinaavinen ja puolalainen nimi Albin. Albin takautuu muinaisroomalaiseen Albinus-nimeen, joka tulee latinan sanasta "albus", "valkoinen", "kirkas".


title: School’s Out

text: School’s Out on Alice Cooperin viides albumi vuodelta 1972. Sen tunnetuin kappale on nimikappale ”School’s Out”, joka nousi hitiksi ympäri maailmaa.


title: School’s Out

text: Albumi nousi ensimmäiselle sijalle kanadalaisella "RPM 100" albumilistalla.


title: Fjodor Jurtšihin

text: Fjodor Nikolajevitš Jurtšihin (, s. 3. tammikuuta 1959, Batumi, Neuvostoliitto) on venäläinen kosmonautti.


title: Fjodor Jurtšihin

text: Jurtšihin syntyi 3. tammikuuta 1959 nykyisen Ajaran autonomisen tasavallan alueella Gruusiassa eli nykyisessä Georgiassa. Hän valmistui Moskovan ilmailuinstituutista koneinsinööriksi vuonna 1983 ja työskenteli vuoteen 1997 Energija-yhtiössä. Hän yleni Mir-avaruusaseman lennonjohtajaksi. Tässä tehtävässä hän koordinoi NASAn avaruussukkulalentoja Mir-avaruusasemalle.


title: Fjodor Jurtšihin

text: Hän on filosofian tohtori (valmistunut vuonna 2001) taloustieteestä. Hän elää avioliitossa Larisa Anatolijevna Jurtšihinan kanssa. Hänen vanhempansa asuvat nykyään Kreikassa.


title: Fjodor Jurtšihin

text: Lokakuussa 2002 Jurtšihin lensi 10 vuorokautta NASAn STS-112-lennolla. Hän on lisäksi osallistunut avaruuslennoille Sojuz TMA-10 ja Sojuz TMA-19. Hän on toiminut ISS-avaruusaseman miehistöjen Retkikunta 15, Retkikunta 24 ja Retkikunta 25 jäsenenä.


title: Kimmo Nikkanen

text: Kimmo Nikkanen (s. 2. joulukuuta 1970) on suomalainen liiketoiminnan kehittäjä, yrityskaupan asiantuntija ja näkyvä hahmo ICT-toimialan PK-yritysten verkottajana ja toimintaedellytysten edistäjänä. Yleisesti Nikkanen tunnetaan tuotteliaana tietokirjailijana ja toimittajana.


title: Kimmo Nikkanen

text: Nikkanen on toiminut 5 kertaa toimitusjohtajana, 3 kertaa liiketoiminnan kehitysjohtajana, 2 kertaa myyntijohtajana ja kerran maajohtajana. Tietokirjailijana hän on tuottanut 32 teosta, joita on myyty kahdeksassa Euroopan maassa yhteensä yli 100 000 kappaletta . Hän on toiminut useiden yritysten neuvonantajana, hallitustyöskentelyn sparraajana, Keksintösäätiön Tuoteväylässä, Kauppakamarin kouluttajana , Revontuliryhmän jäsenenä ja Round Table ja Rotary -palvelujärjestöissä jäsenenä.


title: Kimmo Nikkanen

text: Nikkasella on kokemusta liiketoiminnan ja kaupankäynnin kehittämisestä 1980-luvulta saakka. Hän on toiminut mm. Oyj Liinos Abp:ssa liiketoiminnan kehitysjohtajana , Oyj Visma Software Abp:n liiketoiminnan kehitysjohtajana ja VB-maajohtajana , Oy Odin Intl Ab:n toimitusjohtajana, CR-Keskus Oy:ssä kehitysjohtajana, Elisa Oyj:ssä kehitysjohtajana ja myyntijohtajana, Advokatum Oy:ssä toimitusjohtajana ja yrityskaupan asiantuntijana. Julkisuudessa on myös ollut esillä joitakin hänen tekemiään yrityssijoituksia .


title: Kimmo Nikkanen

text: Kimmo Nikkanen toimi myös alkuperäisellä MoonTV-kanavalla pelitoimittajana- sekä peliarvostelijana ja juonsi mm. viikottaista PC-peliluola-ohjelmaa ennen Jarno Sarkulaa. Tämän pohjalta hän kirjoitti myös monia Sony PlayStation- sekä PC-peleihin liittyviä opaskirjoja.


title: Kimmo Nikkanen

text: Hän on aktiivinen taustavaikuttaja monissa ICT-toimialan ja pelisisältöjen kehittämiseen liittyvissä hankkeissa ja on kirittänyt monia yhtiöitä toimintansa kehittämisessä . Häntä ovat kiinnostaneet erityisesti yhteistyöhön ja verkostoitumiseen liittyvät haasteet . Nikkanen oli mm. vuosina 2004–2005 aktiivisesti mukana Kainuun kaikkien kuntien omistaman maakunnallisen elinkeinotoiminnan kehittämisyhtiön, Kainuun Etu Oy, toiminnassa ja noin 25 ICT-yrityksen muodostamassa IT-Pooli –konsortiossa . Hän on myös ollut käynnistämässä Kajaanin Innovaatio- ja yrittäjyyskeskus Innovan toimintaa, luomassa toimintatapoja uusien tuotteiden ja palveluiden kehittämiseen ja kaupallistamiseen .


title: Kimmo Nikkanen

text: Nykyään Kimmo Nikkanen on lammastilan yrittäjä.


title: Kimmo Nikkanen

text: Nikkanen on opiskellut kasvatustiedettä ja johtamista Jyväskylän Yliopistossa ja saanut tutkintotodistuksensa vuonna 2003 . Lisäksi hän on suorittanut opintojaksoja Irlannissa Irish Management Institutessa (IMI). Nikkanen on itse toiminut kouluttajana ja pyydettynä puhujana sadoissa tilaisuuksissa ja tapahtumissa, ja antanut kymmeniä radio- ja televisiohaastatteluita .


title: Kimmo Nikkanen

text: Nikkanen on yksi Suomen menestyneimpiä urheiluampujia kivääriaseilla nuorten sarjoissa. Nikkasella on sijoituksia kansainvälisissä kilpailuissa, useita Pohjoismaiden mestaruuksia ja lukuisia Suomen mestaruuksia. Nikkanen on tehnyt yhteensä viisi Suomen ennätystä pienoiskiväärillä. Hän on kuulunut Ampujaurheiluliiton edustusjoukkueeseen, A-valmennusryhmään ja käynyt Armeijan Urheilukoulun ja on reservin upseeri. Nykyään harrastuksena pitkänmatkan juoksu, moottorikelkkailu ja konsolipelaaminen.


title: Muscle of Love

text: Muscle of Love on Alice Cooperin seitsemäs studioalbumi vuodelta 1973. Se oli viimeinen studioalbumi, jonka teki alkuperäinen yhtye. Muscle of Love on konseptialbumi, jonka kappaleet kertovat New York Cityn katuelämästä, teiniangstista ja miesprostituoiduista. Albumi on paikoitellen hyvin jazz painotteista.


title: Elbląg

text: Elbląg () on kaupunki Puolassa, 60 kilometriä Gdańskista kaakkoon. Siellä on noin 123 000 asukasta. Samalla paikalla oli keskiajalla preussilainen kaupunki nimeltä Truso. Saksalainen ritarikunta valtasi Truson, tuhosi sen melko perusteellisesti ja perusti paikalle uuden, Elbingiksi nimetyn kaupungin. Ritarikunnan jälkeen aluetta ovat hallinneet Puola, Preussin kuningaskunta, Saksa ja vuodesta 1945 alkaen jälleen Puola. Kaupunkia pommitettiin rajusti toisen maailmansodan loppuvaiheessa, ja tuhoa täydensi Puolan oma hallinto, joka käytti raunioista otettua materiaalia Gdańskin ja Varsovan jälleenrakennukseen. Osia joen itäpuolen vanhastakaupungista on rakennettu uudelleen sellaiseen asuun, joka nivoutuu sotaa edeltäneeseen tyyliin esimerkiksi kattokorkeuden ja leveyden osalta.


title: Muszaphar Shukor

text:
Sheikki Muszaphar Shukor, (s. 26. heinäkuuta 1972 Kuala Lumpur) on Malesian ensimmäinen kosmonautti.
Muzsaphar Shukor on ortopedi ja Universiti Kebangsaan Malaysia -yliopiston luennoitsija.


title: Muszaphar Shukor

text: Hänet valittiin keväällä 2006 kosmonauttikoulutukseen Venäjän Tähtikaupunkiin. Hän lensi Sojuz TMA-11-lennolla ISS-avaruusasemalle 10. lokakuuta 2007 yhdessä Retkikunta 16:n miehistön kanssa.


title: Mihail Tjurin

text: Mihail Vladislavovitš Tjurin (, s. 2. maaliskuuta 1960, Kolomna) on venäläinen kosmonautti.


title: Mihail Tjurin

text: Tjurin valmistui lentokoneinsinööriksi Moskovan ilmailuinstituutista vuonna 1984. Hän työskenteli Energija-avaruusteknologiayhtiössä, kunnes hänet valittiin vuonna 1993 kosmonauttikoulutukseen. Hän osallistui ISS-aseman kolmanteen miehistöön: meno STS-105-lennolla 17. joulukuuta 2001ja paluu STS-108-lennolla. Hän lensi Sojuz TMA-9-lennolla avaruusasemalle syyskuussa 2006 uudestaan.


title: Mihail Tjurin

text: Hän on naimisissa Tatjana Anatoljevna Tjurinan kanssa. Perhe asuu Koroljovissa, Moskovan lähellä. Perheessä on vuonna 1982 syntynyt tytär Aleksandra.


title: Mihail Tjurin

text: Tjurin on toinen golfpalloa avaruudessa lyönyt ihminen (ensimmäinen oli Alan Shepard). Samalla se oli maailman pisin golflyönti. Tämä tapahtui osana kanadalaisen golf-yrityksen Element 21:n mainoskampanjaa Tjurinin 22. marraskuuta 2006 suorittamalla avaruuskävelyllä.


title: Surinam Airways

text: Surinam Airways on Surinamen kansallinen lentoyhtiö. Se on kokonaan maan hallituksen omistama.


title: Surinam Airways

text: Surinam Airways perustettiin 1955. Sen pääpaikka on Kansainvälinen Johan Adolf Pengel -lentoasema.Heinäkuussa 2016:


title: Warrington

text: Warrington on kaupunki Luoteis-Englannissa, Cheshiren kreivikunnassa. Vuoden 2001 väestönlaskennassa kaupungissa oli 191 084 asukasta. Kaupunki on kasvanut nopeasti viime vuosikymmeninä, ja se pyrkii saamaan city-arvonimen.


title: Warrington

text: Warringtonissa on yksi Yhdistyneen Kuningaskunnan alhaisimpia työttömyyslukuja. Esimerkiksi kesäkuussa 2007 Warringtonissa eli työttömyyskorvauksella 1,7 % työvoimasta, kun koko Englannin keskiarvo on 2,3 % ja maan luoteisosan keskiarvo 2,6 %. Useimmat uudet työpaikat liittyvät teknologiaan tai markkinointiin, ja ne ovat menestyksellisesti korvanneet raskaan teollisuuden, jonka romahtaminen sai kaupungin tulevaisuuden näyttämään synkältä 1970-luvulla.


title: Warrington

text: Warrington on "unitary authority" eli kreivikuntaa vastaava hallintoyksikkö, jossa on vain yksi paikallishallinnon taso. Vuonna 2011 sen alueella oli noin 203 000 asukasta, joista keskustaajamassa asui 165 456 henkeä.


title: Warrington

text: Kaupungissa on ollut suuri ilmavoimien tukikohta, joka tuli tunnetuksi toisen maailmansodan aikana. Vuonna 1967 se siirtyi amerikkalaisten käyttöön, ja suljettiin lopullisesti vuonna 1993.


title: Sähkövärinää

text: Sähkövärinää on suomalaisen laulajan Seppo Tammilehdon studioalbumi. Se julkaistiin 1997. Äänitys: BEEDUURI-Studio Tampere/J-P Järvinen. Miksaus Happy Road Studio Tampere/ Mikko Kangasjärvi ja J-P Järvinen.


title: Cheshire

text: Cheshire on ns. Shire-kreivikunta Luoteis-Englannissa, Chesterin kaupungin ympäristössä. Se on vaurasta maanviljelysseutua, jolle on tyypillistä monet maalaiskylät ja pikkukaupungit. Kreivikunnan itäosissa kiinteistöjen hinnat nousevat, kun vauraat manchesterilaiset hakevat maalaisympäristöä kohtuullisen ajomatkan päässä suurkaupungista. Cheshireä halkovat monet kanavat, jotka olivat aiemmin teollisuuden tuotteiden ja raaka-aineiden kuljetusväyliä, mutta joita on nyttemmin kunnostettu virkistyskäyttöön.


title: Walsall

text: Walsall on kaupunki Keski-Englannissa lähellä Birminghamia. Vuonna 2011 kaupungissa arvioitiin olevan noin 269 500 asukasta. Siellä on ollut hiilikaivoksia, onhan alue kuuluisaa Mustaa maata, mutta 1800-luvulla hiilisuonet ehtyivät ja niiden tilalle tuli nahkateollisuus. Edelleen Englannin kuningatar käyttää Walsallissa tehtyjä käsilaukkuja. Myös kaupungissa tehdyt satulat ovat kuuluisia, ja niistä johtaa kaupungin jalkapallojoukkueen lempinimi "the Saddlers", satulasepät. Nahkatuotteiden lisäksi kaupungissa tuotetaan rauta- ja pronssiesineitä, muovia, elektroniikkaa, kemikaaleja ja lentokoneen osia.


title: Helmin syvänne

text:
Helmin syvänne on paikka J. R. R. Tolkienin luomassa fiktiivisessä Keski-Maassa. Se oli suuri laakso Valkoisten vuorten (Ered Nimrais) luoteisosassa.
Alun perin laaksossa asui pieni gondorilainen rykmentti, mutta sen jälkeen kun Calenardhon muuttui Rohaniksi, se muodostui rohanilaisten majapaikaksi, jossa asui Rautkymin kahlaamon vartijoita.


title: Helmin syvänne

text: Sormuksen sodan aikana Helmin syvännettä suojaava Ämyrilinna muodostui jälleen pakopaikaksi joillekin rohanilaisille kuningas Théodenin johdolla ja siellä taisteltiin Ämyrilinnan taistelu.


title: Helmin syvänne

text: Vanhan sanonnan mukaan Helmin syvänne ei koskaan kaatuisi niin kauan kuin ihmiset puolustaisivat sitä. Yksikään vihollinen ei ollut koskaan läpäissyt Syvänteen muuria tai astunut jalallaan Ämyrilinnaan, mutta kolmannen ajan vuonna 3019 Sormuksen sodan aikana Sarumanin armeijan uruk-hai onnistuivat lähes valloittamaan rohanilaisten puolustukset. Örkit käyttivät räjähtävää tulta, joka tuhosi tärkeimmät puolustukset. Räjähdyksen alkuperä ei ole tiedossa ja Tolkien kutsuu sitä ’Sarumanin pahuudeksi’ viitaten siihen, että örkit käyttivät jonkin tyyppistä ruutia. Rohanilaisten pelastukseksi kuitenkin Gandalf palasi Erkenbrandin ja hänen joukkojensa kera.


title: Swansea

text: Swansea () on Yhdistyneen kuningaskunnan kaupunki, joka muodostaa yhden Walesin hallintoalueista. Se sijaitsee Walesin etelärannikolla ja on Walesin toiseksi suurin kaupunki Cardiffin jälkeen.


title: Swansea

text: Swansean pinta-ala on 378 km² ja väkiluku oli vuoden 2016 puolivälissä 245 000. Koko Swanseata ympäröivän kaupungistuneen alueen (Swansea Urban Area) asukasluku on 300 000. Vuonna 2001 13,4 % väestöstä puhui äidinkielenään kymriä. Swanseasta tuli kaupunki (, ) virallisesti 1969.


title: Swansea

text: Swanseaan kuuluu koko Gowerin niemimaa, osa Loughorjoen laaksosta sekä Black Mountainin juurella kohoavat kukkulat. Gowerin niemellä on hiekkarantoja ja kalliojyrkänteitä.


title: Swansea

text: Vuoden lämpimimmät kuukaudet ovat heinäkuu ja elokuu, keskimääräinen ylin lämpötila on silloin hiukan alle 20 asteen. Kylmintä on tammi-helmikuussa, jolloin keskimääräinen alin on neljän asteen vaiheilla.


title: Swansea

text: Viikingit perustivat nykyisen Swansean asutuskeskuksen, joka tuolloin tunnettiin vaihtelevasti nimillä "Sweynessie", "Sueinesea" tai "Sweinesei" eli vapaasti käännettynä Sweyn saari. Kymrinkielinen nimi "Abertawe" viittaa Tawejoen suuhun. Keskiajalla kaupunki kasvoi ensin ensin tärkeänä torikaupunkina, mutta myöhemmin sitä hävittivät rutto ja Owain Glyndŵrin Englantia vastaan johtama kapina. 1500-luvun unionilakien myötä Swansea liitettiin Glamorganin kreivikuntaan.


title: Swansea

text: Kaupungin nopea kasvu alkoi 1700-luvulla teollistumisen myötä. Kaupunki sijaitsi lähellä Cornwallin kuparikaivoksia ja lähistöllä oli runsaita hiiliesiintymiä, joiden ansiosta Swansean laaksoon kasvoi kansainvälisestikin merkittäviä kuparisulattoja. Myös läkkipellin valmistuksesta tuli merkittävä teollisuuden ala.


title: Swansea

text: Teollisuuskaupungille tyypillisesti Swansea kärsi erityisen paljon maailmansotien välisestä lamasta ja sen keskusta tuhoutui täysin saksalaisten ilmapommituksissa toisessa maailmansodassa. Kun kaupunkia jälleenrakennettiin monien vanhojen maamerkkien paikalle nousi esimerkiksi kauppakeskuksia. Samalla väestöä muutti kaupungin keskustasta sen reunamille, jonne rakennettiin kunnan asuntoja.


title: Swansea

text: Vuoden 2016 puolivälissä Swansean asukasluku oli arviolta 244 530.


title: Swansea

text: Vuoden 2011 väestönlaskennan mukaan Swansean asukkaista 94 % oli valkoisia. Suurimmat muut, kuin valkoiset vähemmistöt olivat kiinalaiset (0,9 %) ja bangladeshilaiset (0,8 %). 7,2 % väestöstä oli syntynyt Yhdistyneen kuningaskunnan ulkopuolella.


title: Swansea

text: Vuonna 2011 yli kolmevuotiaista swansealaisista 11,4 % osasi kymriä. Swansean kymriä voidaan pitää omana murteenaan.


title: Swansea

text: Swansea on merkittävä satama ja alueensa palveluiden keskus. Sen pohjoispuolen kylissä kaivettiin aikoinaan hiiltä, mutta hiilikaivostoiminta on lakannut koko Britanniassa. Nykyisin merkittäviä teollisuuden aloja ovat metalli- ja konepajateollisuus, auton osien valmistus, muovit, muut pakkausmateriaalit ja petrokemian teollisuus.


title: Swansea

text: Kaupungissa on vuonna 1920 perustettu Swansean yliopisto. Opiskelijoita on alle 20 000. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto.


title: Swansea

text: Jalkapalloseura Swansea City AFC nousi kauden 2010–2011 päätteeksi Englannin Valioliigaan ensimmäisenä walesilaisena seurana koskaan.


title: Puuparta

text: Puuparta (sindariksi "Fangorn") on fiktiivinen hahmo J. R. R. Tolkienin luomassa Keski-Maassa.


title: Puuparta

text: Puuparta on vanhin enteistä, puunkaltaisista otuksista, jotka ovat "puiden paimenia". Hän on erittäin pitkä ja jäykkäraajainen ja hänellä on puinen iho sekä lehtiset hiukset. Puuparta ystävystyi Merrin ja Pippinin kanssa heidän paettuaan örkkejä. Puuparta asuu Fangornin metsässä, joka on nimetty hänen mukaansa (tai hän metsän mukaan). Kirjassa Gandalf sanoo Puuparran olevan vanhin Keskimaassa asuva olento.


title: Puuparta

text: Kirjatrilogiassa "Taru sormusten herrasta" Puuparta suuttuu Sarumanin örkkien kaadettua puita ja suostuttelee muut entit hyökkäämään Rautapihaa vastaan.


title: Puuparta

text: Puuparta antoi myös Merrille ja Pippinille erikoista juomaa, joka kasvatti heidän pituuttaan.


title: Puuparta

text: Rautapihan tuhoamisen jälkeen Puuparta ja muut entit vahtivat Sarumania, joka on piiritetty Orthancin torniin. Saruman kuitenkin suostuttelee vapauttamaan hänet, ja tällä on vakavia seurauksia Konnulle.


title: Puuparta

text: Peter Jacksonin elokuvissa "" (2002) ja "" (2003) Puuparta on toteutettu animoidun nuken ja digitaalisen CGI-grafiikan yhdistelmänä: kohtauksissa, joissa Puuparta toimii vastanäyttelijöiden kanssa käytetään animoitua nukkea johon jälkituotannossa lisätään digitaalisesti pää ja kasvot. John Rhys-Davies, joka näyttelee myös Gimliä, toimii Puuparran ääninäyttelijänä.


title: Esko Kivikoski

text: Esko Antero Kivikoski (ent. Kristiansson; 7. maaliskuuta 1914 Helsinki – 29. maaliskuuta 1987 Helsinki) oli suomalainen television tietokilpailujen kestovoittaja ja vetäjä 1960-luvulla sekä Yleisradion "Viisasten kerhon" puheenjohtaja vuonna 1963. Kivikosken tavaramerkki oli ”onko kysymys ymmärretty” -tiedustelun jälkeen painokkaasti lausuttu ”kyllä”, ja sanasta tulikin hänen lisänimensä.


title: Esko Kivikoski

text: Kivikosken vanhemmat olivat Maria Katariina Stenfors ja toimittaja Sven Elof Kristiansson. Sven oli anarkisti, joka kustansi, käänsi kirjoja ja julkaisi "Vapaa Ajatus" -lehteä 1910-luvulla.


title: Esko Kivikoski

text: Kivikoski kävi keskikoulun ja työskenteli metsätyömiehenä, peltiseppänä, VR:n liikenneosastolla ja vuosikymmeniä Keskon palveluksessa, muun muassa tiedotussihteerinä.


title: Esko Kivikoski

text: Kivikoski kisaili myös "Naapurivisassa" Suomen joukkueessa ja voitti parhaan miespuolisen tv-esiintyjän Telvis-palkinnon vuosina 1964 ja 1965. Hän sai aikaan suoranaisen tietokilpailuvillityksen, ja esiintyi myös visailuohjelmissa "Arpa on heitetty", "Tupla tai kuitti" sekä "Kaikki yhtä vastaan" , jossa kolmihenkiset joukkueet yrittivät yhdessä päihittää Kivikosken tiedot.


title: Esko Kivikoski

text: Kivikosken ulkomaisia vastustajia tietovisoissa olivat muun muassa australialainen Barry Jones ja virolainen Hardi Tiidus.


title: Esko Kivikoski

text: Vuonna 1965 Jaakko Borgin orkesteri julkaisi kappaleen ”Kyllä”, jossa Kivikoski tokaisee välillä tavaramerkkilausahduksensa.


title: Nikkelin rata

text:
Nikkelin rata kulkee Muurmannin radan varrelta Kuolasta (Kola) Nikkeliin (Nikel). Rata rakennettiin vasta sen jälkeen kun Neuvostoliiton Sisäasiainministeriön (MVD)
edellinen Kitsa–Kolosjoki–Petsamo–Liinahamari-rautatierakennushanke oli haudattu Stalinin kuoleman jälkeen kaikessa hiljaisuudessa vuonna 1954.


title: Nikkelin rata

text: Neuvostoliiton Rautatieministeriö avasi nykyisen Kuola–Petsamo (Luostari) -radan yleiselle liikenteelle vasta vuonna 1966. Radan pituus Kuolasta Luostarille on 140 km. Radalla on seitsemän asemaa: Murmaši, Tuuloman laiturivaihde (15 km Kuolasta), Päiväjärvi (josta 16 km:n haararata Kilpijärvelle), Niljärvi, Muotka, Titovka (Vaalesjoki) ja Luostari. Luostarin aseman raidejärjästelyt antavat selvän kuvan siitä, että rata Liinahamari–Petsamo–(Ylä-)Luostari–Nikkeli on rakennettu erillisenä ratahankkeena. Kuolan–(Ylä-)Luostarin rata seuraa kolttasaamelaisten vanhaa Kuolan–Petsamon–(Ylä-)Luostarin välistä erämaatietä.


title: Nikkelin rata

text: Petsamon radalla kulkee päivittäin yksi henkilöjunapari Murmanskin ja Nikkelin välillä. Siinä kuljetetaan myös Moskovan ja Nikkelin välisiä makuuvaunuja.


title: Dibutyyliftalaatti

text: Dibutyyliftalaatti (CHO), josta käytetään myös nimiä DBP, di-n-butyyliftalaatti ja 1,2-bentseeni-dikarboksyylihappodibutyyliesteri , kuuluu ftalaattien aineryhmään. Se on huoneenlämmössä olomuodoltaan väritön - keltainen viskoosinen neste, jolla tunnusomainen haju. Dibutyyliftalaatin rakennekaava on CH(COOCH), moolimassa 278,3 g/mol, sulamispiste −35 °C, kiehumispiste 340 °C, suhteellinen tiheys 1,05 g/cm (vesi = 1,0 g/cm), liukoisuus veteen 25 °C:ssa 0,001 g/100 ml, leimahduspiste 157 °C c.c., itsesyttymislämpötila 402 °C ja CAS-numero 84-74-2.


title: James Prescott Joule

text: James Prescott Joule (24. joulukuuta 1818 – 11. lokakuuta 1889) oli englantilainen fyysikko ja olutpanimon omistaja. Joule huomasi lämpöenergian ja mekaanisen energian välisen yhteyden ja mittasi lämmön mekaanisen ekvivalentin kuuluisalla siipipyöräkokeellaan. Se johti termodynamiikan ensimmäisen peruslain eli energian säilymislain kehittämiseen.


title: James Prescott Joule

text:
Hänen mukaansa on nimetty energian yksikkö joule, Joulen laki ja Joulen ilmiö. Kaasun jäähtyminen sen laajetessa on nimetty Joulen ja Thomsonin ilmiöksi. Joule ja William Thomson (lordi Kelvin) totesivat ilmiön, ja siihen perustuu nykyaikainen jäähdytysteollisuus ja pysyvien kaasujen tiivistäminen.
Joule valittiin Royal Societyn jäseneksi vuonna 1850.


title: Juhana II Kasimir

text: Juhana II Kasimir (, , ) oli Puola-Liettuan kuningas ja suuriruhtinas 1648–1668 sekä Opolen herttua.


title: Juhana II Kasimir

text: Juhana II:n vanhemmat olivat Sigismund III Vaasa ja Konstanze Renate von Habsburg, Itävallan arkkiherttuatar. Juhanan isä Sigismund oli Kustaa Vaasan pojanpoika, joka oli perinyt Ruotsin kruunun vuonna 1592. Sigismundin setä Kaarle IX syrjäytti hänet. Tästä seurasi pitkällisiä vihollisuuksia, kun Sigismund ja hänen jälkeläisensä vaativat Ruotsin kruunua.


title: Juhana II Kasimir

text: Juhana Kasimir seurasi Puolan kuninkaana veljeään Vladislav IV Vaasaa, jonka varjossa oli pitkään ollut. Hänellä ei juuri ollut tukijoita hovissa tai szlachta-aatelissa, hän oli avoimesti itävaltalaismielinen, piti juhlista eikä välittänyt politiikasta. Hän oli kuitenkin kunnostautunut Smolenskin sodassa Moskovan ruhtinaskuntaa vastaan 1633.


title: Juhana II Kasimir

text: Vladislav IV pyrki parantamaan veljensä vaikutusvaltaa yrittämällä naittaa hänet Ruotsin Kristiinalle ja sitten italialaiselle prinsessalle ilman tulosta. Vuonna 1635 Juhana Kasimir lähti Wieniin diplomaattiseen tehtävään, jonka hän hylkäsi ja liittyi keisarikunnan armeijaan sotimaan Ranskaa vastaan kolmikymmenvuotisessa sodassa. Kun hänen rykmenttinsä tuhottiin taistelussa, hän vietti vuoden elellen Wienin hovissa.


title: Juhana II Kasimir

text: Palattuaan Puolaan hän pyrki naimaan paronitar Guldenternin, minkä hänen veljensä esti. Vastineeksi veli yritti nimittää hänet Kuurinmaan hallitsijaksi, minkä Sejm esti. Loukkaantuneena tästä Juhana Kasimir lähti vuonna 1638 Espanjaan tullakseen Portugalin varakuninkaaksi, mutta ranskalaiset ottivat hänet vangiksi. Hänet vapautettiin parin vuoden kuluttua. Vapauduttuaan hän luopui sotilaselämästä ja ryhtyi jesuiittanoviisiksi. Tätä kesti kuitenkin vain vuoden verran.


title: Juhana II Kasimir

text: Vuonna 1642 hän lähti taas Puolasta sisarensa luo Saksaan, jossa liittyi jesuiittoihin huolimatta kuninkaan ja paavin vastustuksesta. Hänet valittiin kardinaaliksi, mikä ei sopinyt hänen elämäntyylilleen ja hän palasi Puolaan, jossa erosi kardinaalinvirasta osallistuakseen kuninkaanvaaliin.


title: Juhana II Kasimir

text: Vuonna 1648 Juhana Kasimir seurasi veljeään valtaistuimelle. Viimeisen Vaasa-suvun kuninkaan valtakautta hallitsi vuosien 1654–1667 Puolan–Venäjän sota, jota seurasi Ruotsin hyökkäys (). Sodan aikana ruotsalaiset valtasivat lähes koko maan, mutta eivät kyenneet pitämään valloituksiaan ja joutuivat vetäytymään. Vuonna 1660 Juhana Kasimir joutui luopumaan vaatimuksestaan Ruotsin kruunuun ja luovuttamaan Ruotsille Liivinmaan ja Riian.


title: Juhana II Kasimir

text: Juhana Kasimir nai veljensä lesken, Ludwika Maria Gonzagan. Ludwika Maria kuoli 1667, eikä yksikään Juhanan lapsista jäänyt eloon. Syyskuussa 1668 Juhana luopui kruunusta ja asettui Ranskaan, jossa hän toimi elämänsä viimeiset vuodet pariisilaisen Saint-Germain-des-Prés’n luostarin nimellisenä apottina. Hän kuoli vuonna 1672.


title: Fangorn

text: Fangorn tarkoittaa mm. seuraavia:


title: Oppimisympäristö

text: Oppimisympäristö tarkoittaa fyysisistä, psyykkisistä ja sosiaalisista tekijöistä koostuvaa ympäristöä, jossa opiskelu ja oppiminen tapahtuvat. Oppiminen voi olla joko virallisen ja epävirallisen opetuksen seurausta tai arkioppimista.


title: Oppimisympäristö

text: Oppimisympäristö-sanaa käytetään usein myös tarkoittamaan yksittäistä oppimisalustaa, vaikka oppimisalusta tulisikin nähdä vain oppimisympäristön teknisenä osana. Hyvin usein oppijan oppimisympäristöä ajatellaan kapeasti, ottamatta huomioon kaikkia sen ulottuvuuksia.


title: Oppimisympäristö

text: Suomen perusopetuksen opetussuunnitelman perusteissa oleva kolmikantainen jako voidaan laajentaa seuraavasti:Suomessa oppimisympäristöistä alettiin puhua 1990-luvun alussa. Asialla olivat lähinnä kasvatussosiologit, jotka tutkivat ihmisen oppimista koulun ulkopuolella. Oppimispsykologian puolelta Lave ja Wenger yrittivät vallankumousta kirjallaan: Lave, J. & Wenger, E. (1991). Situated Learning. Legitimate Peripheral Participation. New York: Cambridge University Press. Kirjassa on mm. kuvattu juovan ei-alkoholistin oppimisprosessia. Prosessin tulos on, että henkilöstä tulee ei-juova alkoholisti (henkilö menee AA-kerhoon, lopettaa juomisen ja myöntää olevansa alkoholisti). Suomessa komiteamietintö ”Oppimisen ilo - kansallinen elinikäisen oppimisen strategia” kuvaili avoimia ja uusia oppimisympäristöjä. Komiteamietintö korosti mm. sitä, että ihmisten oppimista elämän kaikissa vaiheissa ja kaikissa ympäristöissä olisi edistettävä. Koululla ei tulisi olla monopolia opettamiseen.


title: Oppimisympäristö

text: Suomessa alettiin 1990-luvun puolivälissä hyödyntää internetiä myös opinnollisiin tarkoituksiin. Edelläkävijät korostivat, etteivät he rakenna internetiin luokkahuoneita. Kun ei muuta sopivampaa termiä ollut käsillä niin he alkoivat puhua oppimisympäristöistä, vaikka oikeampi termi nykyisin olisi oppimisalusta. Myös opiskeluympäristön käsite otettiin esille oppijan aktiivisen toiminnan ympäristön erottamiseksi, jolloin oppimisympäristönä voitiin nähdä oppijan omassa mielessään tai päässään konstruoima malli ulkoisesta todellisuudesta. Kasvatussosiologit huomauttivat, että käsite oppimisympäristö kaventuu liikaa. Heidän mielestään oppimisympäristöjä oli muuallakin kuin vain netissä. Teknologiasta innostuneet opettajat, kouluttajat ja teknologit eivät kritiikistä piitanneet vaan alkoivat tehdä luomuksistaan ohjelmallisia versioita. Oppimisympäristö kaventui merkitsemään ohjelmaa, jonka avulla voitiin opettaa ja opiskella netissä. Ensimmäisiä ohjelmia olivat Alta Vista Forum ja Idemix. Myös projektit, jotka toimivat verkko-opetuksen saralla alkoivat käyttää itsestään nimitystä oppimisympäristö. Esimerkkinä mainittakoon vuonna 1996 toimintansa aloittanut Internetix Campus.


title: Michał Korybut Wiśniowiecki

text: Michał Korybut Wiśniowiecki (1640–1673), Jeremi Wiśniowieckin poika, oli Puola-Liettuan kuningas 1669–1673.


title: Michał Korybut Wiśniowiecki

text: Kuningas Juhana II Kasimirin luovuttua kruunusta hävityn sodan jälkeen Puolan aateli valitsi sotapäällikkö Wiśniowieckin pojan kuninkaaksi. Hän oli ensimmäinen puolalainen Puolan kuningas sitten Kasimir III Suuren, joka kuoli 1370.


title: Michał Korybut Wiśniowiecki

text: Michał Wiśniowieckin valtakausi oli vähemmän menestyksekäs. Hän hävisi sodan turkkilaisille, jotka miehittivät Podilljan. Michał oli heikko hallitsija eikä kyennyt hillitsemään maan sisäisiä valtataisteluja.


title: Epäperäiset Platonin teokset

text: Epäperäisiin Platonin nimiin laitettuihin teoksiin kuuluu joukko kirjoituksia, jotka ovat varmuudella todellisuudessa jonkun muun kuin Platonin kirjoittamia. Niistä Akatemian ylläpitämään Platonin teosten kaanoniin eli "Corpus Platonicumiin" ovat jostain syystä joutuneet vain "Aksiokhos" ja "Jäälintu" ("Alkyon"). Kirjoittajat oat mahdollisesti Platonin oppilaita tai Akatemian myöhempiä oppilaita, jotka ovat kirjoittaneet Platonia jäljitteleviä dialogeja harjoitukseksi.


title: Epäperäiset Platonin teokset

text: "Aksiokhos" () on syntynyt ennen ensimmäistä vuosisataa eaa. Se pyrkii jäljittelemään Platonin tyyliä, mutta ei ole filosofisesti mainittava, joskin kiinnostava mysteeriuskontojen tutkimisen näkökulmasta. Dialogissa Sokrates keskustelee kuolevan Aksiokhoksen kanssa ja pyrkii vakuuttamaan tämän sielun kuolemattomuudesta ja siitä, ettei kuolema ole mitään pahaa. Hyvin eläneet sielut palkitaan taivaassa. Aksiokhos on mahdollisesti "Euthydemoksessa" mainittu Kleiniaan isä.


title: Epäperäiset Platonin teokset

text: "Demodokos" () koostuu neljästä lyhyestä tekstistä, jotka käsittelevät neuvojen antamista ja leikittelevät paradokseilla. Ne on todennäköisesti kirjoittanut joku myöhempi sofisti tai reetori. Ensimmäisessä keskustelevat Sokrates ja Demodokos. On kuitenkin epäselvää, onko kyseessä sama Demodokos joka oli Sokrateen ystävä ja Theageen isä, ja esiintyy myös dialogissa "Theages".


title: Epäperäiset Platonin teokset

text: Platonin nimiin on laitettu 32 säilynyttä epigrammia. Näistä tuskin yksikään on aito. Tämä arvio perustuu sekä epigrammien kieleen että sisältöön, sekä siihen tosiseikkaan, että epigrammien sepittäminen tunnettujen henkilöiden nimissä oli suosittua myöhäisantiikin aikana.


title: Epäperäiset Platonin teokset

text: "Eryksias" () eli "Erasistratos" () on dialogi, jossa keskustelevat Sokrates, Eryksias, Erasistratos ja Kritias. Se käsittelee rikkautta. Sokrates todistaa, että ihminen on sitä onnettomampi, mitä enemmän tarpeita hänellä on.


title: Epäperäiset Platonin teokset

text: "Hyveestä" on lyhyt dialogi, jossa keskustelevat Sokrates ja tuntemattomaksi jäävä ystävä. Dialogin perusidea muistuttaa hyvin paljon "Menonia": Sokrates kysyy, voiko hyvettä opettaa, ja toteaa lopuksi, että hyve on ihmisissä jumalten antamana lahjana.


title: Epäperäiset Platonin teokset

text: "Jäälintu" eli "Alkyon" tai "Halkyon" () on lyhyt dialogi, jossa Sokrates keskustelee Khairefonin kanssa siitä, kuinka vähän ihmiset tietävät. Teos on mahdollisesti Platonin oppilaan Leonin kirjoittama. Se on laitettu myös Lukianoksen nimiin ja julkaistaan joskus hänen teostensa joukossa.


title: Epäperäiset Platonin teokset

text: "Määritelmiä" eli "Termejä" () luettelee hyvin yksinkertaisia määritelmiä erilaisille termeille ja käsitteille, joita on käytetty akatemialaisessa dialektiikassa.


title: Epäperäiset Platonin teokset

text: "Oikeamielisyydestä" on lyhyt dialogi, joka käsittelee käsitystä oikeasta. Sokrates esittää, että oikeamielisyys edellyttää tietoa oikeasta, ja ettei kukaan ole väärämielinen jos vain tietää oikeasta. Dialogi muistuttaa "Hyveestä" -dialogia.


title: Epäperäiset Platonin teokset

text: "Sisyfos" () eli "Päättömät" () on dialogi, jossa keskustelevat Sokrates ja Sisyfos Thessalialainen. Samanniminen historiallinen henkilö eli 350-luvulla eaa., ja kirjoittaja onkin todennäköisesti leikitellyt ajatuksella, että Sokrates olisi elänyt hänen omana aikanaan. Dialogi käsittelee neuvottelemista.


title: Epäperäiset Platonin teokset

text: Edellä lueteltujen teosten lisäksi tiedetään joukko jo antiikin aikana epäaidoiksi tunnustettuja dialogeja, joista on säilynyt vain niiden nimi. Näitä ovat "Midon" eli "Hevosenkasvattaja", "Faiaakit", "Pääskynen" ("Khelidon"), "Seitsemäs päivä" ("Hebdome") ja "Epimenides".


title: Glam metal

text: Glam metal (myös hair metal tai pop metal) on nykyisin käytetty nimi metallimusiikin tyylisuunnalle, joka kehittyi heavy metalista 1980-luvun alussa Yhdysvalloissa. Glam metal -yhtyeiden suurimpina innoittajina toimivat varhaiset heavy metal -yhtyeet, kuten Black Sabbath, Deep Purple ja Judas Priest, sekä alkuperäiset 70-luvun alun glam rock -yhtyeet, kuten T. Rex, David Bowie, Alice Cooper, Slade, Sweet ja KISS.


title: Glam metal

text: Tyylisuuntaa on usein kutsuttu myös jokseenkin alentavalla nimellä "tukkahevi" (). Termin popularisoi MTV 1990-luvulla ja sillä tarkoitetaan useimmiten muusikkojen tapaa tupeerata tai muutoin nostaa pitkät hiukset näyttäväksi kampaukseksi. Glam metalin ollessa suosionsa huipulla sitä useimmiten kuitenkin kutsuttiin heavy metaliksi tai vain metalliksi.


title: Glam metal

text: Glam metalin piirteitä ovat myös vahvasti eläytyvä, antaumuksellinen ja itsetietoinen lavaesiintyminen, pitkät kitarasoolot usein tiluttaen. Yhtyeiden vokalistit laulavat usein korkealta tai falsetissa. Glam metal -yhtyeiden musiikki erosi perinteisestä heavy metal -soundista pop-vetoisuutensa ja melodisuutensa vuoksi, mikä teki glam metalista hyvin kaupallisesti menestyneen metallimusiikin tyylin. Varsinkin 1980-luvulla glam metal -yhtyeet ja niiden fanit saivat osakseen pilkkaa ja kritiikkiä erityisesti saman aikakauden huomattavasti raskaamman thrash metalin faneilta.


title: A1 (yhtye)

text: a1 oli brittiläinen poikabändi, jonka ensimmäinen single "Be The First To Believe" julkaistiin vuonna 1999. Jäseniä olivat Mark Read, Paul Marazzi, Ben Adams ja Christian Ingebrigtsen (kotoisin Norjasta). He voittivat Brit Award -palkinnon parhaana brittiläisenä tulokkaana vuonna 2001.


title: A1 (yhtye)

text: Yhtyeen julkisuuskuva keskittyi siihen, että jäsenet kirjoittivat useita kappaleistaan itse ja kolme heistä soitti instrumentteja. Read soitti pianoa ja rumpuja, Adams pianoa ja Ingebrigtsen pianoa ja kitaraa. He saivat alussa kohtalaista menestystä mutta saavuttivat Britannian listan kärjen syksyllä 2000, kun kaksi singleä nousi ykköseksi yhdeksän viikon sisällä: "Take On Me" ja "Same Old Brand New You". Edellinen oli A-ha-cover vuodelta 1985, joka oli silloin noussut Iso-Britanniassa listakakkoseksi. Vuonna 2001 yhtye kiersi Aasiaa, jossa heidät otettiin hyvin vastaan. Kappaleen "No More" musiikkivideo kuvattiin Singaporessa. Indonesian kiertueella he esiintyivät ostoskeskuksessa nimeltä Taman Angrek Mall, jossa neljä teini-ikäistä tyttöä kuoli yleisön vauhkoonnuttua. Kaikki neljä a1:n jäsentä harkitsi yhtyeen jättämistä tapauksesta järkytyttyään.


title: A1 (yhtye)

text: Marraskuussa 2001 kuvattiin musiikkivideo "Caught in the middle", jonka ohjasi suomalainen Miikka Lommi. Video myös kuvattiin Suomessa tuulisella Porkkalanniemellä.


title: A1 (yhtye)

text: Kolmas albumi, "Make It Good", oli soundiltaan rock-läheisempi ja heidän viimeinen studioalbuminsa.


title: A1 (yhtye)

text: 8. lokakuuta, 2002 Paul Marazzi jätti yhtyeen vedoten henkilökohtaisiin syihin, ja yhtye lopulta hajosi.


title: A1 (yhtye)

text: He julkaisivat "Best Of" -albumin tammikuussa 2004, jolla kuultiin aiemmin julkaisemattomia konserttiäänityksiä, singlet ja kaksi julkaisematonta studiolevytystä.


title: A1 (yhtye)

text: Ben Adams julkaisi singlen "Sorry", joka nousi sijalle 18 Britannian listalla huhtikuussa 2005.


title: A1 (yhtye)

text: Christian on saanut suosiota kotimaassaan Norjassa ja Mark kirjoittaa edelleen lauluja, mutta useille eri artisteille.


title: Cienfuegos

text: Cienfuegos on kaupunki Kuuban etelärannikolla samannimisessä provinssissa, jonka pääkaupunki Cienfuegos myös on. Kaupungissa on noin 155 000 asukasta ja se on Kuuban yksi tärkeimmistä merisatamista.


title: Cienfuegos

text: Aluetta kutsuttiin nimellä "Cacicazgo de Jagua" ja sitä asuttivat alkuperäisasukkaat, kun espanjalaiset saapuivat. Ensimmäinen eurooppalainen siirtokunta perustettiin seudulle 22. huhtikuuta 1819. Kaupunginoikeudet Cienfuegos sai 1880.


title: Cienfuegos

text: Cienfuegos otettiin UNESCOn maailmanperintöluetteloon vuonna 2005 esimerkkinä valistusajan vaikutuksesta espanjalaisten kaupunkisuunnitteluun Latinalaisessa Amerikassa ja uusien modernisuuden, hygienian sekä järjestyksen ajatuksista kaupunkisuunnitelussa


title: Cienfuegos

text: Hurrikaani Dennis iski Cienfuegosiin vuonna 2005. Dennisin tuulennopeudeksi mitattiin 232 km/h ja puuskittaisesti jopa 285 km/h.


title: Mondial de l’Automobile

text: Pariisin autonäyttely (ransk. Mondial de l’Automobile, vuoteen 1986 Salon de l’Automobile, engl. Paris Motor Show), joka vuorottelee syksyisin saksalaisen IAA:n kanssa, on kävijämäärällä mitattuna Euroopan suurin autonäyttely. Vuonna 2004 järjestetyssä näyttelyssä oli kävijöitä yhteensä 1,46 miljoonaa, mikä on sen historian suurin määrä. Kyseessä on myös maailman vanhin autonäyttely. Ensimmäinen näyttely järjestettiin vuonna 1896, jolloin esiteltiin Pariisi–Bordeaux-autokilpailun osanottajia.


title: Mondial de l’Automobile

text: Näyttely järjestetään parillisten vuosien syys–lokakuun vaihteessa. Kolme viikonloppua kestävä näyttely on myös ajallisesti muita näyttelyjä pitempi. Näyttelyn ajankohta on sopiva seuraavan mallivuoden uutuuksien esittelyyn, joten uutuuksia on runsaasti. Näyttely järjestetään Paris Expo Porte de Versailles’ssa, ja näyttelyalueen pinta-ala on noin 22 hehtaaria.


title: I/JR 37 (talvisota)

text: I/JR 37 eli Jalkaväkirykmentti 37:n ensimmäinen pataljoona perustettiin Mikkelissä ylimääräisten harjoitusten alkaessa 14. lokakuuta 1939 alkaen.


title: I/JR 37 (talvisota)

text: Perustettaessa pyrittiin täyttämään määrävahvuudet, mutta varsinkin kaluston osalta niistä jäätiin.


title: I/JR 37 (talvisota)

text: Pataljoonaan perustettiin seuraavat yksiköt (suluissa määrävahvuudet ja yksikön miehistön pääasiallinen kotipaikka):Pataljoona keskitettiin Jalkaväkirykmentti 37:n osana toiminta-alueelleen Suistamolle 21.-22. lokakuuta 1939.


title: I/JR 37 (talvisota)

text: 1. joulukuuta pataljoona oli ryhmittyneenä puolustukseen noin 25 kilometrin päässä itärajalta Tulemajoki-linjalla ja sai tulikasteensa suojajoukkona olleen Erillinen pataljoona 8:n (Er.P 8) vetäydyttyä iltayöstä asemien lävitse. Yön aikana Neuvostoliiton 168. divisioonan joukot yrittivät jokilinjan ylitystä useaan eri otteeseen pataljoonan torjuessa yritykset.


title: I/JR 37 (talvisota)

text: 2. joulukuuta taistelut jatkuivat Tulemajoki -linjalla, mutta alkuillasta pohjoisempana taistelleen Er.P 8:n uskottiin (virheellisen ilmoituksen perusteella) menettäneen asemansa ja siten pataljoonan pelättiin jäävän saarroksiin. Se irtautui asemistaan noin klo 21. Tieto Er.P 8:n perääntymisestä osoittautui perättömäksi, mutta tieto saatiin liian myöhään ja I/JR 37 aloitti vetäytymisen Laatokan rantatien suunnassa. Se käännettiin pian takaisin, mutta miehistön väsymyksen vuoksi eteneminen takaisin Tulemajoki-linjalle epäonnistui.


title: I/JR 37 (talvisota)

text: 3. joulukuuta pataljoona joutui käyttämään lepoon. Pataljoona ei osallistunut iltapäivällä tehtyyn yritykseen palauttaa Tulemajoki-linja (hyökkäykseen osallistuivat rykmentin kaksi muuta pataljoonaa). Neuvostojoukkojen joen ylitystä ei kyetty kuitenkaan estämään. Rykmentti vedettiin Uuksunjoki-linjalle (III/JR 37:n jäädessä hieman edemmäs viivyttämään neuvostojoukkoja).


title: I/JR 37 (talvisota)

text: 5. joulukuuta Puna-armeijan joukot saavuttivat Uuksunjoki-linja, joka oli määrätty IV armeijakunnan pääpuolustuslinjaksi. Taisteluja linjalla käytiin 8. joulukuuta asti, jolloin siitä jouduttiin luopumaan vihollisen voimakkaan painostuksen ja saarrostusuhan vuoksi.


title: I/JR 37 (talvisota)

text:
8.-11. joulukuuta välisenä aikana suomalaisjoukot vetäytyivät Kitilä-Ruokojärvi-Syskyjärvi-Varpajärvi - linjalle, jonka taakse 13. divisioonan esikunnan määräyksestä alettiin kerätä joukkoja tulevia vastahyökkäyksiä varten. I/JR 37 kuului näihin yksiköihin ja oli 11. joulukuuta reservinä Varpajärven lohkon takana.
Tässä vaiheessa IV armeijakunnan alueella tyypillisesti esiintyneitä tilapäisorganisaatioita alettiin muodostaa ja I/JR 37 erotettiin alkuperäisestä rykmentistään ja liitettiin Ryhmä Jousimiehen alaiseen Taisteluosasto Auttiin.


title: I/JR 37 (talvisota)

text:
12. joulukuuta aamuyöstä pataljoona aloitti etenemisensä kohti etelää Kotajärven itäpuolitse kohti Käsnäselkä-Lemetti - maantietä osana Taisteluosasto Auttia. Tavoitteena oli Neuvostoliiton 18. divisioonan huoltotien katkaiseminen. Tiettömän maaston vuoksi eteneminen oli hyvin hidasta ja lähtöasemassa Kotajärven itäpuolella oltiin vasta illansuussa.
Illalla I/JR 37 lähti pyrkimään kohti tavoitetta everstiluutnantti Otto Martti johtaman taisteluosaston osana yhdessä muun muassa II/JR 39:n kanssa. Uupuneiden joukkojen ja pimeyden vuoksi eteneminen kuitenkin pysähtyi ja joukot palasivat takaisin lähtöalueelleen. Eversti Pietari Autti päätti siirtää hyökkäyksen alkamisaikaa seuraavaan aamuun.


title: I/JR 37 (talvisota)

text: 13. joulukuuta I/JR 37 aloitti etenemisensä suunnitelman mukaan kohti Siiran tienhaaraa, mutta ajautui kuitenkin mainitusta tienhaarasta noin 1,5 kilometriä pohjoiseen. Pataljoona käänsi kulkusuuntansa kohti tienhaaraa, mutta tienhaarassa ollut vihollisen pataljoona teki vastahyökkäyksen, joka löi pataljoonan osittain hajalle. Eteneminen tällä suunnalla osoittautui mahdottomaksi ja koska muutkaan hyökkäykseen lähteneet joukot eivät olleet saavuttaneet merkittävämpää menestystä päätti IV armeijakunnan komentaja keskeyttää hyökkäyksen hieman ennen puoltayötä. Hyökkäyksen torjumisessa vihollisella oli käytettävissään myös hyökkäysvaunuja, joka vaikutti merkittävästi hyökkäyksen epäonnistumiseen.


title: I/JR 37 (talvisota)

text: 14. joulukuuta Pataljoona palasi taisteluosaston mukana lähtöalueelleen pääpuolustuslinjan pohjoispuolelle.


title: I/JR 37 (talvisota)

text: 17. joulukuuta iltapäivällä 13. divisioona alisti Ryhmä Oinaalle kapteeni R. Kivilahden komentaman I/JR 37:n. Everstiluutnantti O.Martti sai käskyn ottaa I/JR 37:n lisäksi johtoonsa myös I/JR 38:n ja edetä Ruhtinaanmäen-Ruokojärven tien ylitse Mitroon.


title: I/JR 37 (talvisota)

text: 17. joulukuuta alkaneessa Ruhtinaanmäkeen suuntautuvassa hyökkäyksessä pataljoona oli mukana (jälleen alkuperäisen rykmenttinsä komentajalle alistettuna = Ryhmä Oinas) tarkoituksena toimia ns. toisen aallon hyökkäävänä yksikkönä. Pataljoona eteni etulinjaan Ruhtinaanmäen kylän länsipuolelle. Hyökkäys alkoi kuivua kokoon muun muassa yhä kasvavan väsymyksen vuoksi ja osa joukoista vetäytyikin jo illan aikana taaksepäin.


title: I/JR 37 (talvisota)

text: 18. joulukuuta tapahtumista on olemassa vain joitain hajatietoja, koska joukkojen alati kasvavan väsymyksen vuoksi ei esimerkiksi sotapäiväkirjoja täytetty asianmukaisesti kaikissa yksiköissä. I/JR 37 oli taistelussa Tuukkajanmäki-Ruhtinaanmäki välisellä alueella puna-armeijan 18. divisioonaan kuuluneen Jalkaväkirykmentti 208:n joukkojen kanssa.


title: I/JR 37 (talvisota)

text: 19. joulukuuta IV armeijakunnan komentaja päätti keskeyttää hyökkäyksen ja asettua puolustukseen. Suurin merkitys päätökseen oli joukkojen erittäin suurella uupumuksella. Vastahyökkäyksellä, joka ei saavuttanut alkuperäistä tavoitetta (vihollisjoukkojen lyöminen Ruhtinaamäen alueelta) oli kuitenkin ollut siinä määrin vaikutusta, että myös vihollinen oli joutunut perääntymään hieman ja samalla menettänyt suurimmat halunsa jatkaa hyökkäystä.


title: I/JR 37 (talvisota)

text: Everstiluutnantti Martin komentamat I/JR 37 ja I/JR 38 saivat 19. joulukuuta iltapäivällä vallattua Ruhtinaanmäen pohjoispuolella sijaitsevat kunnalliskodin ja Jänismäen maastot. Pataljoona jäi puolustukseen Ruhtinaamäen pohjoispuolelle.


title: I/JR 37 (talvisota)

text: 22. joulukuuta I/JR 37 luovutti rintamavastuun II/JR 38:lle ja siirtyi lepoon divisioonan reserviksi.


title: I/JR 37 (talvisota)

text: Tätä seurasi pataljoonan huolto- ja lepovaihe, jonka aikana divisioonan taistelualueen itäosassa 27.-28.12.1939 välisenä aikana saatiin puna-armeijan 18. divisioonan päähuoltotie katkaistua Lavajärvien alueella.


title: I/JR 37 (talvisota)

text: 25. joulukuuta sai 13. divisioonan esikunta käskyn hyökätä Syskyjärven länsipuolitse Mitron suuntaan. Hyökkäystä varten perustettiin kaksi hyökkäysryhmää: Ryhmä Lohikäärmettä johti eversti Autti, jonka tehtävänä oli hyökätä Tuukkajanmäkeen sekä vallata Juttuselkä ja Ruhtinaanmäki ja edetä sen jälkeen Mitron suuntaan. Ryhmä Oinasta komensi everstiluutnantti Järvinen. Ryhmä Oinaan tehtävänä oli hyökätä ensin Ruhtinaanmäkeen idästä ja pohjoisesta sekä jatkaa sen jälkeen hyökkäystä Mitroon. Reserviksi 13 divisioonan esikunta oli varannut I/JR 37.


title: I/JR 37 (talvisota)

text: 29. joulukuuta pataljoona alistettiin eversti Autille ja se hyökkäsi klo 13.40 alkaen osillaan ja lopulta klo 18.20 alkaen, siihen divisioonan luvan saatuaan, koko pataljoonan voimin kohti Juttuselkää Ruhtinaanmäen länsipuolella osana Ryhmä Lohikäärmettä. Hyökkäys kilpistyi neuvostoliittolaisten puolustukseen. 13. divisioonan komentaja keskeytti hyökkäyksen klo 20.15 ja käski pitää saavutetun etulinjan taisteluvartioilla sekä vetää joukkojen pääosat leirialueilleen. Alistus eversti Autille päättyi samana iltana.


title: I/JR 37 (talvisota)

text: 31. joulukuuta klo 18.20 kapteeni Kivilahden komentama I/JR 37 alistettiin jälleen Ryhmä Oinaalle tehtävänä osallistua seuraavana aamuna aloitettavaan hyökkäykseen Ruhtinaanmäen valtaamiseksi.


title: I/JR 37 (talvisota)

text:
1. tammikuuta 1940 Ryhmä Oinaalle alistettuna aloitettavassa hyökkäyksessä tuli pataljoonan edetä Juttuselän luoteispuolella oleva metsäkukkula lounaasta kiertäen Juttuselkään, mistä sen tuli jatkaa Ruhtinaanmäkeen saman aikaisesti rykmentin II pataljoona hyökkäsi metsäkukkulalle. 1.1.1940 I/JR 37:n aamuna aloittama hyökkäys ei johtanut toivottuun menestykseen ja pataljoona siirrettiinkin jatkamaan hyökkäystä naapurilohkolla olleen Osasto Patojärven alueelle. Hyökkäys johti siihen, että Ruhtinaanmäen alueella olevat neuvostojoukot olivat hetkellisesti saarrettuina.
Iltapäivällä pataljoona oli siirtynyt Luutnantti E. Patojärven johtaman osaston (7./JR 37 ja 4./JR 38) hyökkäyssuuntaan Ruhtinaanmäen – Juttuselän tielle ja siitä itään jatkaen. Samalla se otti myös Osasto Patojärven johtoonsa. Hyökkäysosastot etenivät kohti Ruhtinaanmäkeä ja saivat jo yhteyden toisiinsa Lemisuon kohdalla Ruhtinaanmäen eteläpuolella. Iltaan mennessä osoittautui, etteivät hyökkäysosastot kyenneet valtaamaan Ruhtinaanmäen tienhaaraa, missä neuvostojoukkojen vastarinta jatkuvasti lujittui. Hyökkäys keskeytettiin klo 22:een mennessä.


title: I/JR 37 (talvisota)

text: Panssarivoimien tukemana vihollisjoukot saivat kuitenkin tieyhteyden jälleen auki. Taisteluun Ruhtinaanmäestä osallistui JR 208:n tukena ainakin kymmenen panssarivaunua, joista päivän taisteluissa suomalaiset tuhosivat viisi vaunua.


title: I/JR 37 (talvisota)

text: Päivän aikana käydyissä Ruhtinaanmäen kylän ympäristön taisteluissa edellisinäkin päivinä jo suuria menetyksiä kokeneen ja taisteluissa väsyneen ristiinalaiskomppanian (1./JR 37) tappiot olivat erityisen suuret. Komppaniasta kaatui vuoden ensimmäisen päivän aikana 15 sotamiestä ja 3 aliupseeria, joista merkittävä osa oli lähtöisin pienestä Hangastenmaan kylästä Ristiinasta. Ikäjakaumaltaan päivän aikana kaatuneet olivat poikkeuksellisen vanhoja. Nuorin kaatuneista oli 23-vuotias ja vanhin 33-vuotias. Kahdeksan kaatuneista oli jo 30 vuotta täyttänyt. Myös 32-vuotias helsinkiläinen joukkueenjohtaja, agronomi ja vänrikki Lauri Henrik (Heikki) Mansikkala sai surmansa kk-suihkusta päivän rajujen rintamahyökkäysten aikana.


title: I/JR 37 (talvisota)

text: 2. tammikuuta yritettiin vielä kerran Ruhtinaanmäen valtaamista. Aamulla I/JR 37:n tehtävänä oli vallata Ruhtinaanmäen kylän länsipuoli kun taas II/JR 37 uudisti hyökkäyksensä Juttuselän luoteispuoliselle metsäkukkulalle. Hyökkäys ei johtanut tälläkään kertaa Ruhtinaanmäen kylän valtaukseen, mutta metsäkukkula vastaavasti saatiin vallattua 2.1.1940.


title: I/JR 37 (talvisota)

text: 3. tammikuuta metsäkukkula saatiin puhdistettiin lopullisesti ja II/JR 38:n ja I/JR 39:n alistukset JR 37:lle lakkasivat. Koko JR 37 + alistetut joukot (=Ryhmä Oinas) sai tehtäväkseen vastata alueen puolustuksesta aktiivisesti toimien IV armeijakunnan aloittaessa valmistautumisen suureen vastahyökkäykseensä.


title: I/JR 37 (talvisota)

text: IV armeijakunnan suuren vastahyökkäyksen alkuvaiheessa I/JR 37 oli osa Ryhmä Oinasta, jonka tehtävänä oli aktiivisella toiminnalla sitoa vastassa olleet joukot taisteluun. Ryhmän alueella saavutettiinkin vähäistä menestystä. Pataljoona oli asemissa Ruhtinaanmäen alueella, jonne kohdistui pienempiä hyökkäyksiä ja 9. tammikuuta suurempikin yritys.


title: I/JR 37 (talvisota)

text: 13. tammikuuta todettiin vihollisen vetäytyneen Ruhtinaanmäen alueelta ja yhteyden niihin katkenneen. I/JR 37 aloitti illansuussa etenemisen etelää kohden.


title: I/JR 37 (talvisota)

text: 14. tammikuuta iltapäivällä I/JR 37 sai kosketuksen puna-armeijan joukkoihin Mitron kylän eteläpuolella edettyään noin 2,5 kilometriä.


title: I/JR 37 (talvisota)

text: 15. tammikuuta I/JR 37 eteni jälleen noin 1,5 kilometriä etelää kohden. Eteneminen pysähtyi puna-armeijan miehittämien vaarojen (Kelivaarat ja Jehrilänmäki) eteen. Taisteluosaston komentaja totesi, että voimat eivät riitä vaarojen miehittämiseen ja eteneminen suunnattiinkin vaarojen välistä Ruunaviidanmäen suuntaan noin 2 kilometriä etelään.


title: I/JR 37 (talvisota)

text: 17. tammikuuta I/JR 37 saavutti tässä vaiheessa asetetun tavoitteensa Ruunaviidanmäen tuntumassa. Neuvostojoukot olivat saaneet käskyn ryhmittyä puolustukseen ja tästä alkoivatkin IV armeijakunnan alueen kuuluisat Mottitaistelut.


title: I/JR 37 (talvisota)

text: 17.-28. tammikuuta välisenä aikana I/JR 37 yritti useaan otteeseen kukistaa Pieni-Kelivaaran alueelle vastahyökkäyksen aikana syntynyttä mottia.


title: I/JR 37 (talvisota)

text: 28. tammikuuta Pieni-Kelivaaran motti viimein laukesi noin 140 puna-armeijalaisen antautuessa. Motin alueelta löydettiin noin 300 kaatuneen venäläisen ruumiit.


title: I/JR 37 (talvisota)

text: Helmikuun alkupuolella I/JR 37 osallistui hyökkäyksiin, joiden tavoitteena oli pienentää Kitilän suurmotin aluetta sen itäisissä osissa.


title: I/JR 37 (talvisota)

text: 7. helmikuuta aamuyöllä syntyi ns. Lemetin tienhaaran motti, jota vastaan I/JR 37 alkoi hyökätä illalla.


title: I/JR 37 (talvisota)

text: 8. helmikuuta iltapäivällä I/JR 37:n hyökkäys johti Lemetin tienhaaran motin laukeamiseen.


title: I/JR 37 (talvisota)

text: 9. helmikuuta syntyi hyökkäystoimien ansiosta ns. Rykmenttimotti, joka oli noin 1,5 kilometriä pitkä.


title: I/JR 37 (talvisota)

text: 10. helmikuuta I/JR 37 yritti yhdessä Er.P 8:n kanssa vallata syntynyttä mottia. Vihollinen kuitenkin torjui hyökkäyksen muun muassa alueella olevien hyökkäysvaunujen tulella.


title: I/JR 37 (talvisota)

text: 15. helmikuuta aamuyöllä yritettiin jälleen motin valtausta ilman mainittavaa menestystä. Kyseisen päivän aikana Taisteluosasto Oinas sai vahvennuksekseen muun muassa Uudenmaan rakuunarykmentin (tosin virallinen alistus tapahtui seuraavana päivänä).


title: I/JR 37 (talvisota)

text: 17. helmikuuta aamuyöllä aloitettiin jälleen uusi hyökkäys, joka johti motin eteläosan valtaukseen. Hyökkäystä jatkettiin myöhään iltapäivällä.


title: I/JR 37 (talvisota)

text: 18. helmikuuta aamulla motti viimein kukistui. Kaatuneita vihollissotilaita löydettiin tehtyjen ilmoitusten mukaan 1000-1200, lisäksi hyökkäysjoukot saivat noin 250 sotavankia.


title: I/JR 37 (talvisota)

text: Kaatuneiden joukossa oli myös silloin 2-vuotiaan, tulevan ensimmäisen naiskosmonautin, Valentina Tereshkovan isä, kersantti Vladimir Tereshkov. Hän kuului Neuvostoliiton 34. hyökkäysvaunuprikaatin (34.Hv.Pr) joukkoihin ja kaatui Lemetissä, jossa koko prikaati tuhottiin. Nyt hänelle on tehty muistomerkki taistelupaikalle.


title: I/JR 37 (talvisota)

text: Suomalaisten yksiköiden tappiot olivat myös suuret. I/JR 37 jäi motin alueelle suorittamaan jälkipuhdistusta ja keräämään sotasaalista. Tämän operaation jälkeen pataljoona siirtyi vartioimaan Kitilän suurmotin pohjoissivua, jossa se toimikin sodan loppuun. Merkittäviä taistelutoimia ei alueella tämän jälkeen esiintynyt.


title: I/JR 37 (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: I/JR 37 (talvisota)

text: Pataljoona vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: I/JR 37 (talvisota)

text: Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi puhuttiin kotiuttamisen sijasta lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: Mondial de l’Automobile 2006

text: Vuoden 2006 automessut järjestettiin Pariisissa syyskuun 30. - lokakuun 15. Paris Expossa, Porte de Versaillesissa.


title: Mondial de l’Automobile 2006

text: Pariisissa 2006 esitellyt uudet mallit:


title: Mondial de l’Automobile 2006

text: Lisäksi Audi esitteli Q7 malliinsa maailman toistaiseksi tehokkaimman henkilöautodieselin, 500-hevosvoimaisen ja 1000 Nm vääntävän 6-litraisen V12 TDI:n.


title: Angband

text: Angband voi tarkoittaa seuraavia asioita:


title: Angband (tietokonepeli)

text: Angband (koko nimi The Pits of Angband) on vuonna 1990 julkaistu roguelike-tietokoneroolipeli, joka perustuu pitkälti J. R. R. Tolkienin kehittämään Keski-Maan fantasiamaailmaan. Pelin nimi viittaa Tolkienin "Silmarillionissa" esiintyvään mustan ruhtinaan Morgothin linnoitukseen, Angbandiin. Peliin julkaistaan edelleen uusia päivityksiä. Keski-Maan lisäksi "Angbandiin" on lainattu hirviöitä ja esineitä monista muista tarustoista, kuten Kreikan mytologiasta, "Dungeons & Dragons"-roolipelistä ja jopa Raamatusta. "Angband" on yksi suosituimmista freeware-tietokoneroolipeleistä.


title: Angband (tietokonepeli)

text: "Angband" perustuu "UMoriaan", joka on alkuperäisen "Morian" Unix-käännös. "Angbandia" kehitetään yhteistyössä eri ihmisten kesken open source -periaatteella, mutta sillä on kuitenkin aina virassa oleva tärkein ylläpitäjä tai ylläpitäjät. Tällä hetkellä johdossa on Andrew Sidwell. Nykyään "Angband", jota kutsutaan myös "vanilja-Angbandiksi", on versiossa 3.5.1, joka julkaistiin 4. tammikuuta 2015.


title: Angband (tietokonepeli)

text: Pelissä tavoitteena on luoda ja kehittää hahmoa (joka voi olla esimerkiksi hobittimaagi tai örkkisoturi, monet Keski-Maan lajit ovat käytettävissä), laskeutua luolaston sadanteen kerrokseen, tuhota Sauron ja Morgoth ja tuoda maanpinnalle Silmarillion-jalokivi, joka on upotettu rautaiseen kruunuun.


title: Angband (tietokonepeli)

text: "Moriaan" verrattuna "Angbandia" on laajennettu huomattavasti, ja siihen on lisätty paljon elementtejä Tolkienin kirjoista. "Angbandissa" on enemmän erilaisia hirviöitä, loitsuja, esineitä ja pelaajan valittavissa olevia rotuja. Uusia pelillisiä elementtejä olivat uniikit hirviöt (kuten Smeagol), uniikit esineet eli artefaktit (kuten mahtisormus), hirviöholvit, joista pelaaja voi löytää arvokkaita aarteita mutta voimakkaita hirviöitä, ja pelihahmon oman talon, johon voi tallettaa löydettyjä esineitä. Lisäksi pelin grafiikkaa ja vihollisten vaikeusastetta oli parannettu.


title: Angband (tietokonepeli)

text: "Angbandin" loivat englantilaisen Warwickin yliopiston opiskelijat Alex Cutler ja Andy Astrand. Kehitystyössä heitä auttamassa oli useita ihmisiä ja työn tuloksena syntyi pelin versio 1.0 vuonna 1990. "Angbandin" lähdekoodin parissa jatkoi Sean Marshin, Geoff Hillin ja Charles Teaguen muodostama ryhmä, joka työsti pelistä version 2.4. Se pyöri ainoastaan Unixilla, mutta pian se käännettiin useille eri järjestelmille. Työtä jatkoi Charles Swiger, joka aikomuksenaan siistiä pelin koodia julkaisi "Angbandin" version 2.6.2 vuonna 1994. Seuraavana vuonna ylläpitäjäksi siirtynyt Ben Harrison kirjoitti pelin version 2.7.0 suurilta osin uudestaan. Ylläpitäjän häntä seurasi Robert Rühlmann, joka jatkoi vuoteen 2006 Julian Lightonin ottaessa kehitysvastuun. "Angbandin" nykyinen ylläpitäjä on Andrew Sidwell.


title: Angband (tietokonepeli)

text: "Angband" on ollut pohja suurimmalle määrälle "variantteja" (toisten ihmisten tekemiä omia versioita pelistä) kuin mikään muu roguelike-peli. Osaltaan varianttien paljouteen vaikuttaa "Angbandin" lähdekoodi, jossa hirviöt, esineet, loitsut ja muut piirteet sijaitsevat tekstitiedostoissa, johon ohjelmointitaidottomankin on helppo tehdä lisäyksiä. Tästä syystä "Angbandin" lähdekoodikin on siistimpi. Joitakin variantteja "Angbandista" ovat muun muassa seuraavat:Usenet-ryhmässä codice_1 keskustellaan kaikesta "Angbandiin" liittyvästä.


title: Pyörätuolikelaus

text: Pyörätuolikelaus on vammaisurheilulaji, jossa kilpaillaan eri pituisilla matkoilla tarkoitusta varten valmistetuilla kolmipyöräisillä, alumiini- tai hiilikuiturunkoisilla pyörätuoleilla. Pyörätuolikelaus on yksi laajimmin harrastetuista vammaisurheilulajeista.


title: Pyörätuolikelaus

text: Pyörätuolikelaus on ollut mukana paralympialaisissa niiden alusta lähtien. Lajissa kilpailtavat matkat ovat 100, 200, 400, 800, 1 500, 5 000 ja 10 000 metriä sekä maraton, jonka pituus on 42,195 kilometriä.


title: Pyörätuolikelaus

text: Pyörätuolikelaajat jaetaan heidän vammaisuusasteensa mukaan neljään luokkaan. Luokissa T51 ja T52 kilpailevilla kädet ja vatsalihakset eivät toimi normaalisti. Luokan T53 kilpailijoiden vartalon tasapaino on heikko, lisäksi heidän vatsalihaksensa eivät toimi normaalisti. Luokan T54 kilpailijoiden vatsalihakset toimivat normaalisti tai melko normaalisti ja heidän tasapainonsa on hyvä. Luokan T53 ja T54 kilpailijoiden kädet toimivat normaalisti.


title: Pyörätuolikelaus

text: Luokkaan T54 kuuluvien miespuolisten pyörätuolikelaajien maailmanennätykset yli 400 metrin matkoilla ovat parempia kuin juoksijoiden.


title: Cujo – kauhun silmät

text: Cujo – kauhun silmät on yhdysvaltalainen vuonna 1983 ensi-iltansa saanut kauhuelokuva. Elokuvan ohjasi Lewis Teague ja pääosissa näyttelee Dee Wallace Stone, Danny Pintauro, Daniel Hugh Kelly ja Christopher Stone. Elokuva perustuu Stephen Kingin kirjaan "Cujo".


title: Cujo – kauhun silmät

text:
Cujo on kiltti berhandilaiskoira, joka erehtyy seuraaman jänistä tämän pesäkololle, jossa asustaa lepakoita. Yksi lepakoista puree Cujoa ja tämä saa näin vesikauhutartunnan. Trentonin perhe, johon kuuluu isä Vic, äiti Donna ja 5-vuotias pikkupoika Tad, on elokuvassa keskeisessä osassa. Heillä menee kaikki hyvin, kunnes Vic saa tietää Donnan pettäneen häntä, ja heille tulee tästä riita. Toisaalla Cujo-koira alkaa hiljalleen muuttua ärhäkämmäksi ja vähemmän leikkisäksi, eivätkä sen omistajat ymmärrä mistä on kysymys. Lopulta Cujo muuttuu raivohulluksi ja tappaa miehen. Trentoneilla Vic lähtee lomalle kaverinsa kanssa. Myöhemmin kun Donna ajaa auton, Tadin ollessa mukana, paikalliselle korjaamolle korjattavaksi, hyökkää Cujo heidän kimppuunsa. Rikkinäinen auto ei suostu käynnistymään ja he jäävät loukkuun autoon aution talon pihalle, Cujon odottaessa ulkona. Heitä uhkaa ulosmennessä Cujo, mutta autoon jäädessä janoonkuoleminen. He taistelevat hengestään kolme päivää, kunnes Donna päättää lopulta yrittää ulos.
"Video-oppaassa" vuodelta 1994 Bello Romano kuvaa "Cujoa" tehokkaasti kliimaksiin kehittyväksi ihmisen ja luonnon kaksinkamppailuksi. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Kiila (täsmennyssivu)

text: Kiila voi tarkoittaa ainakin seuraavia asioita:


title: Club Atlético River Plate

text: Club Atlético River Plate on vuonna 1901 perustettu argentiinalainen urheiluseura, jonka joukkueista tunnetuin on jalkapallojoukkue.


title: Club Atlético River Plate

text: "River Plate" -nimeä käytetään joskus englannin kielessä Rio de la Plata -joesta, jonka varrella Buenos Aires sijaitsee. Kerrotaan, että seuran alkuaikoina yksi perustajista (Martínez) näki merimiesten pelaavan jalkapallopelejä Buenos Airesin satamassa korien vieressä, joissa luki "The River Plate", siitä seuran nimi.


title: Club Atlético River Plate

text: River Plate pelaa kotiottelunsa Nuñezin asuinalueella Buenos Airesissa Monumental Antonio Vespucio Liberti -stadionilla. Seuran historiallinen paikallisvastustaja on Boca Juniors. Seurojen kohtaamiset ovat argentiinalaisen jalkapalloilun seuratuimpia. Paikallisottelu tunnetaankin nimellä "Superclásico" (suom. "superklassikko").


title: Club Atlético River Plate

text: Club Atlético River Plate perustettiin 25. toukokuuta 1901, lähellä La Bocan asuinaluetta, josta myöhemmin tuli paikallisvastustaja Boca Juniors. Tarina väittää, että River Plate ja Boca Juniors olisivat pelanneet ottelun ratkaistakseen kumpi saa jäädä alueelle, ja River Plate olisi joutunut hävittyään siirtymään. Seura siirtyi ensin Palermon alueelle ja sen jälkeen Nuñeziin kaupungin pohjoisosaan vuonna 1923.


title: Club Atlético River Plate

text: 1930-luvun alkupuolella River hankki Bernabé Ferreyran Tigrestä siihen aikaan ennenkuulumattomaan hintaan ja maksoi summan pääosin kultana. Seura tunnettiin siitä lähtien nimellä "Los Millonarios" ("Miljonäärit").


title: Club Atlético River Plate

text: 1940-luvulla Alfredo Di Stéfano ja 1950-luvulla Eduardo Omar Sivori pelasivat River Platessa ennen kuin heistä tuli tähtiä Euroopassa. Sivori siirtyi Juventukseen ja Di Stéfano Real Madridiin. Jotkut Riverin pelaajat, heidän joukossaan Di Stéfano, pelasivat joitakin jaksoja Kolumbian "Eldorado"-liigassa, kun siellä maksettiin parhaiten maailmassa. Liiga ei ollut kuitenkaan FIFA:n tunnustama.


title: Club Atlético River Plate

text: Riverin hyökkäävän pelityylin vuoksi joukkue sai 1940-luvun alkupuolella lempinimen "La Máquina" ("Kone"). Joukkueen viiden hyökkääjän nimet (Muñoz, José Manuel Moreno, Pedernera, Labruna, Lusteau) ovat tuttuja vielä tämänkin päivän argentiinalaisille jalkapallofaneille.


title: Club Atlético River Plate

text: Vuosien 1952 ja 1957 välillä River voitti viisi kuudesta tarjolla olleesta liigavoitosta ennen 18 vuoden kuivaa kautta. River palasi voittokantaan vuonna 1975 ja voitti useita peräkkäisiä mestaruuksia valmentaja Angel Labrunan alaisuudessa. Silloisessa joukkueessa pelasivat mm. Daniel Passarella ja Norberto Alonso.


title: Club Atlético River Plate

text: Vuonna 1983 Enzo Francescoli hankittiin uruguaylaisesta Montevideo Wanderersista täyttämään Alonson paikan. Hän pelasi kahdessa jaksossa Riverissä saavuttaen jälleen kansainvälistä nimeä ja sai lempinimen "Prinssi".


title: Club Atlético River Plate

text: Vuonna 1986, juuri Francescolin lähdettyä Racing Club Parisiin Ranskaan, River voitti ensimmäisen kerran Copa Libertadoresin. Uusi sukupolvi kotimaisia pelaajia, johtohahmonaan Claudio Caniggia, saavutti menestystä Riverissä ja ulkomailla.


title: Club Atlético River Plate

text: River Plate on voittanut 35 Argentiinan mestaruutta, Intercontinental Cupin vuonna 1986, Copa Libertadoresin kahdesti (1986 ja 1996 (lyöden molemmilla kerroilla finaalissa saman joukkueen - America de Calin), Copa Interamericanan vuonna 1987 ja Supercopan vuonna 1997. River oli ensimmäinen argentiinalainen joukkue, joka voitti kansainvälisen kilpailun (Supercopan) ja maan mestaruuden samana vuonna (1997). Tämä saavutusten ketju johti seuran IFFHS:n seurarankingin kärkeen maailmassa kuudeksi kuukaudeksi ensimmäisenä argentiinalaisena seurana. River Plate on myös ainoa argentiinalainen seura, joka on valittu kauden parhaaksi seuraksi maailmassa (1997–1998).


title: Club Atlético River Plate

text: Kesällä 2011 River Plate putosi ensimmäisen kerran historiansa aikana pääsarjasta, kun se hävisi karsintaottelun Club Atlético Belgranoa vastaan. 2014 River Plate palasi Etelä-Amerikan huipulle voittamalla maanosan toiseksi arvokkaimman kilpailun Copa Sudamericanan. 2015 voitti 19 vuoden tauon jälkeen Etelä-Amerikan arvostetuimman kilpailun Copa Libertadoresin.


Club Atlético River Plate


title: Club Atlético River Plate

text: 10yhteensä: 7 voittoa


title: Club Atlético River Plate

text: Pelattiin molempien maiden mestareiden välillä. Kilpailu lopetettiin vuonna 1959.


title: Club Atlético River Plate

text: Copa Libertadores: 3


title: Club Atlético River Plate

text: Copa Sudamericana: 1


title: Club Atlético River Plate

text: Intercontinental Cup: 1


title: Club Atlético River Plate

text: Copa Interamericana: 1


title: Club Atlético River Plate

text: Supercopa: 1


title: Club Atlético River Plate

text: Recopa Sudamericana: 2Copa Suruga Bank: 1


title: Club Atlético River Plate

text: River Plate pelaa kansallisessa mestaruussarjassa koripalloa. Sillä on myös ammattilaisjoukkueet lentopallossa sekä miehissä että naisissa. Molemmat pelaavat ensimmäisessä divisioonassa.


title: Vern Bullough

text: Vern Leroy Bullough (24. heinäkuuta 1928 – 21. kesäkuuta 2006) oli yhdysvaltalainen historiantutkija ja seksologi. Hän oli Buffalossa sijaitsevan New Yorkin osavaltionyliopiston (SUNY) emeritusprofessori, Kalifornian osavaltionyliopiston merkittävä professori, Society for the Scientific Study of Sex -järjestön entinen puheenjohtaja, SUNY:n entinen luonnon- ja yhteiskuntatieteiden dekaani sekä American Association for the History of Nursing -järjestön perustajajäsen. Bullough oli myös kirjailija, sekulaarihumanistijohtaja, Rationalist Internationalin kunniajäsen ja entinen IHEU:n puheenjohtaja.


title: Vern Bullough

text: Bullough syntyi Salt Lake Cityssä Utahin osavaltiossa vuonna 1928 ja suoritti kandidaatintutkinnon Utahin yliopistossa vuonna 1951. Hän suoritti maisterintutkinnon Chicagon yliopistossa vuonna 1951 ja tohtorintutkinnon vuonna 1954.


title: Vern Bullough

text: Bullough oli osallisena lähes 50 kirjan kirjoittamisessa ja julkaisi yli sata vertaisarvioitua tieteellistä artikkelia sekä runsaasti kansantajuisia artikkeleita. Bullough’n asiantuntija-alueisiin kuuluivat seksologia, historia, kansanterveys, sosiaalipolitiikka, syntyvyyden säännöstely ja väestöpolitiikka. Hän luennoi useimmissa Yhdysvaltain osavaltioissa sekä noin 20 eri maassa, muiden muassa Kiinassa, Venäjällä, Kreikassa, Egyptissä ja Ghanassa. Bullough sai muun muassa Alfred Kinsey -palkinnon ansioistaan seksitutkimuksessa.


title: Vern Bullough

text: Vuonna 1992 Bullough sai Kansainvälisen humanistiliiton (IHEU) Distinguished Humanist Service Awardin. Hän toimi yhtenä IHEU:n puheenjohtajista vuosina 1995−1996.


title: Vern Bullough

text: Bullough'n perheeseen kuului vaimo Gwen Brewer (Kalifornian yliopiston emeritusprofessori) ja neljä lasta.


title: STOP

text: STOP on Zen Cafén seitsemäs ja viimeiseksi jäänyt studioalbumi, joka julkaistiin 13. syyskuuta 2006. Se nousi Suomen virallisen listan kärkeen kahden viikon ajaksi. Albumi myi julkaisuvuotenaan kultaa.


title: STOP

text: Helsingin Sanomien verkkoliite seurasi levyn valmistumista noin puolen vuoden säveltämis- ja sanoitusvaiheesta CD-levyjen valmistukseen.


title: Sumuvuoret

text: Sumuvuoret (sindariksi "Hithaeglir") on paikka J. R. R. Tolkienin luomassa fiktiivisessä Keski-Maassa. Ne jatkuvat vajaat 1 300 kilometriä pohjoisesta etelään Eriadorin ja suuren joen, Anduinin, laakson välissä sekä Gundabadin vuoresta kaukana pohjoisessa Methedrasiin etelässä.


title: Sumuvuoret

text: Melkor loi Sumuvuoret halutessaan vaikeuttaa Oromën kulkemista metsästämään Keski-Maan poikki. Aikanaan Sumuvuoret olivat korkeampia.


title: Sumuvuoret

text: Suuri kääpiövaltakunta Khazad-dûm perustettiin kerran Sumuvuorten alla, mutta Balrogin (Durinin Turma) löytyminen vuonna 1981 Kolmatta Aikaa johti kääpiöiden valtakunnan hylkäämiseen, vaikkakin örkit ja muut oliot saapuivat oleilemaan Sumuvuorten alle.


title: Sumuvuoret

text: Kolmetoista kääpiötä, Gandalf ja Bilbo Reppuli ylittivät Sumuvuoria ja Hiidet vangitsivat heidät kirjassa "Hobitti eli sinne ja takaisin".


title: Christian Science (kirja)

text: Christian Science on Mark Twainin (Samuel Clemensin) vuonna 1907 julkaisema kirjoitus, joka on hyvin arvosteleva Kristillinen tiede -liikettä kohtaan.


title: Harmaat Satamat

text: Harmaat Satamat (sindariksi Mithlond) on haltioiden satama J. R. R. Tolkienin luoman Keski-Maan fantasiamaailman luoteisosassa, Lhûnin lahden rannalla.


title: Harmaat Satamat

text: Beleriandin haltiat, jotka päättivät jäädä Keski-Maahan Morgothin kanssa käydyn sodan jälkeen, perustivat Harmaat Satamat Toisen Ajan alussa. Myöhemmin haltiat käyttivät Harmaita Satamia lähteäkseen Keski-Maasta Valinoriin. Harmaat Satamat olivat osa Lindonia, Gil-galadin, Keski-Maan viimeisen Noldorin Korkean Kuninkaan, hallitsemaa kuningaskuntaa.


title: Harmaat Satamat

text: Keski-Maan kartan mukaan Harmaat Satamat sijaitsevat paikassa, jossa Lhûn-joki laskee Lhûnin lahteen Eriadorissa. Harmaiden Satamien vieressä sijaitsevat myös Forlond (pohjoinen satama) ja Harlond (eteläinen satama) lahden pohjois- ja eteläpuolilla vastaavasti.


title: Harmaat Satamat

text: Haltioiden lisäksi myös Bilbo Reppuli ja Frodo Reppuli lähtivät Valinoriin Harmaista Satamista. Myöhemmin myös Samvais Gamgi lähti Valinoriin (käytettyään myös itse Valtasormusta, vaikkakin vain lyhyen aikaa vuonna 1484 Konnun ajanlaskun mukaan (vuonna 61 Neljättä Aikaa).


title: Harmaat Satamat

text: On epäselvää, mikä Keski-Maan haltioiden kohtalo oli Neljännellä Ajalla, ja kuinka pitkään Círdan ja hänen väkensä olivat Harmaissa Satamissa ja jatkoivat suurten laivojen rakentamista, jotka kuljettivat haltioita Valinoriin.


title: Poutapilven poika

text:
Poutapilven poika on suomalaisen laulajan Seppo Tammilehdon studioalbumi. Se julkaistiin 2000. Äänite sisältää Tammilehdon käännöksen irlantilaisen David McWilliamsin laulusta "The Days of Pearly Spencer", "Kuin helminauhaa". Suomennoksesta on muodostunut vuosien saatossa erittäin soitettu ja toivottu koko kansan evergreen. Myös Tammilehdon toukokuussa 2018 ilmestyneen elämäkertakirjan nimi on "Poutapilven poika".
Äänitys ja miksaus: J-P Järvinen Unirecords-Studio Lahti, MSL-Studio Kihniö/Mika Sundqvist.


title: Wilhelm Maybach

text: Wilhelm Maybach (9. helmikuuta 1846 Heilbronn – 29. joulukuuta 1929 Stuttgart) oli saksalainen moottorisuunnittelija ja teollisuusjohtaja.


title: Wilhelm Maybach

text: 1800-luvun lopulla Maybach kehitti yhdessä Gottlieb Daimlerin kanssa kevyitä ja nopeakäyntisiä polttomoottoreita, jotka soveltuivat maa- ja vesikulkuneuvojen sekä tulevien ilma-alusten voimanlähteeksi. Näitä moottoreita käytettiin Daimlerin valmistamassa, maailman ensimmäisessä moottoripyörässä, Daimlerin jokiveneissä ja hänen suunnittelemissaan ensimmäisissä autoissa. Ne olivat myös perusta vuonna 1902 esitellyn uuden Mercedes-mallin moottorille, joka oli valmistettu Emil Jellinekin teknisten suunnitelmien mukaisesti.


title: Wilhelm Maybach

text: Maybach nousi Daimler-Motoren-Gesellschaftin (DMG) tekniseksi johtajaksi, mutta hän ei tullut toimeen yhtiön johtokunnassa istuvien pankkiirien kanssa. Tämän takia Maybach lähti DMG:stä vuonna 1907 ja perusti yhdessä poikansa Karlin kanssa Luftfahrzeug-Motorenbau -yhtiön, joka valmisti ilmalaivojen moottoreita. Ensimmäisen maailmansodan jälkeen, Versailles'n rauhansopimuksen ehtojen mukaisesti, Saksan oli luovuttava ilma-alusten rakentamisesta ja Maybach siirtyi hänen omaa nimeään kantavien, ylellisten autojen valmistukseen. Toisen maailmansodan aikana yhtiö valmisti panssarivaunujen ja syöksyveneiden moottoreita.


title: Wilhelm Maybach

text: Vuonna 1998 Daimler-Benz AG yhdistyi Chrysler Corporationin kanssa ja muodosti DaimlerChrysler-yhtiön. Vuonna 2002 uusi yhtiö elvytti "Maybach"-nimen mallistonsa yläpään brändiksi.


title: Wilhelm Maybach

text: Wilhelm Maybach syntyi Württembergin Heilbronnissa vuonna 1846. Wilhelmin ollessa kahdeksanvuotias, hänen perheensä, johon kuului puuseppä-isän ja äitinsä Louisen lisäksi neljä veljeä, muutti Stuttgartin kaupunkiin. Wilhelmin äiti kuoli vuonna 1856 ja isä vuonna 1859.


title: Wilhelm Maybach

text: Wilhelmin jäätyä orvoksi, hänen sukulaisensa järjestivät Wilhelmille opiskelupaikan, lähellä Stuttgartia sijaitsevan Reutlingenin kaupungin alueella toimineen hyväntekeväisyysjärjestön huomasta. Järjestön perustaja ja johtaja Gustav Werner pani merkille Maybachin tekniset taipumukset ja vaikutti nuoren Wilhelmin urakehitykseen ja suuntautumiseen, ohjaamalla hänet järjestön teknisen työn opintolinjalle. Vuonna 1861, viidentoista vuoden ikäisenä, Maybach oli päättänyt suuntautua teollisen muotoilun alalle ja otti lisätunteja fysiikassa ja matematiikassa, Reutlingenin kaupungin julkisessa yläkoulussa.


title: Wilhelm Maybach

text: 19-vuotiaana Maybach oli valmistunut suunnittelijaksi ja hän työskenteli paikallismoottoreiden parissa. Konepajan johtajana toiminut, tuolloin 31-vuotias Gottlieb Daimler, pani merkille Maybachin lahjakkuuden ja pestasi tämän pääassistentikseen. Tässä pestissä Maybach toimi aina vuoteen 1900 asti, jolloin Daimler menehtyi.


title: Wilhelm Maybach

text: Vuonna 1869 Maybach seurasi Daimleria vetureita ja rautiekalustoa valmistaneeseen Maschinenbau-Gesellschaft Karlsruhe AG:hen. Daimler kuului yhtiön operatiiviseen johtoon ja yhdessä Maybachin kanssa he viettivät yökausia keskustellen moottorisuunnittelun uusista näkymistä, metallintyöstöstä ja kaikista muista tekniikkaan liittyvistä asioista.


title: Wilhelm Maybach

text: Vuonna 1872 Daimler siirtyi kölniläisen Deutz-AG-Gasmotorenfabrikin palvelukseen. Yhtiö oli tuolloin maailman suurin paikallismoottoreiden valmistaja. Daimler, sekä yhtiön osakkaana ja suunnittelijana toiminut Nikolaus Otto, kehittivät uusia moottorikonstruktioita ja Maybach liittyi heidän tiimiinsä pääsuunnittelijana.


title: Wilhelm Maybach

text: Vuonna 1876 Nikolaus Otto patentoi suunnittelemansa Otto-kiertoprosessin. Otton patentti koski nelitahtimoottoria, joka toimii polttoaineen räjähdysten voimalla. Polttoaineseoksen syttyminen saadaan aikaan ulkopuolisen sytytyslaitteen avulla. Nimi tulee neljästä moottorin toimintavaiheesta, jotka toistuvat uudestaan ja uudestaan moottorin käydessä. Toimintavaiheet ovat: imutahti, puristustahti, työtahti ja poistotahti. Myöhemmin Otton kyseistä moottorin rakennetta koskeva patentti hylättiin. Samana vuonna Maybach kävi Yhdysvalloissa, Philadelphian maailmannäyttelyssä, esittelemässä Deutzin moottoreita.


title: Wilhelm Maybach

text: Vuonna 1878 Maybach avioitui Daimlerin vaimon ystävättären, Bertha Wilhelmine Habermaasin kanssa. Heinäkuun kuudentena päivänä vuonna 1879 syntyy Karl, ensimmäinen heidän kolmesta pojastaan.


title: Wilhelm Maybach

text: Vuonna 1880 Daimlerin ja Otton, moottorien tulevaisuuden kehitystä koskevat erimielisyydet kärjistyivät, ja johtivat Daimlerin irtisanoutumiseen Deutz AG:n palveluksesta. Pian tämän jälkeen myös Maybach lähti Deutzilta ja seurasi ystäväänsä Cannstattiin, jonne Daimler oli perustanut moottoreiden kehitystä varten uuden yhtiön.


title: Wilhelm Maybach

text: Vuonna 1885 Maybach ja Daimler saivat valmiiksi ensimmäisen moottorinsa. Sitä pidetään kaikkien bensiinillä toimivien polttomoottorien esiäitinä. Moottori oli makaava yksisylinterinen sekä ilmajäähdytteinen ja siinä oli valurautainen vauhtipyörä. Polttoaineseoksen sytytys tapahtui kuumaputkisytytyksellä, joka oli Daimlerin ja Maybachin patentoima järjestelmä. Moottorin pakoventtiilin toimintaa ohjattiin nokka-akselilla. Tämä teki mahdolliseksi koneen kierrättämisen nopeudella 600 kierrosta minuutissa, kun siihen asti moottoreiden kierrosnopeus oli ollut luokkaa 120–180 kierrosta minuutissa.


title: Wilhelm Maybach

text: Parivaljakko kehitti ensimmäisen kaasuttimen, jonka avulla bensiini ja ilma saatiin sekoitettua poilttokelpoiseksi seokseksi. Se asennettiin heidän seuraavaan, hieman suurempikokoiseen moottoriinsa, joka oli nyt pystysylinterinen. Moottorin iskutilavuus oli 264 cm ja se antoi tehoa puoli hevosvoimaa 600 kierroksella minuutissa. Sylinteri oli eristetty ja jäähdyttämätön. Sytytys tapahtui säätämättömänä, kuumaputken avulla. Moottorin ulkonäön vuoksi, siitä tuli mieleen kaappikellon heiluri, Daimler antoi sille nimen "Standuhr" eli kaappikello.


title: Wilhelm Maybach

text: Marraskuussa 1885 Daimler asensi moottorin puiseen polkupyörän runkoon ja loi näin maailman ensimmäisen moottoripyörän, Reitwagenenin, jolle haettiin patentti. Maybach suoritti laitteella sen neitsytmatkan, Cannstattista Untertürkheimiin, saavuttaen 12 km/h huippunopeuden.


title: Wilhelm Maybach

text: Maaliskuussa 1886 kaksikko asensi suuremman, 462 cm ja 1,1-hevosvoimaisen kaappikellomoottorin hevosvetoisten vanujen voimanlähteeksi. Moottorilta oli remmiveto taka-akselille. Koeajossa vaunu saavutti maantiellä 15 km/h nopeuden. Kyseiselle ajoneuvolle on annettu kunnia olla maailman ensimmäinen moottoripyörä.


title: Wilhelm Maybach

text: Maybach ja Daimler kehittivät moottorilleen monia uusia käyttösovelluksia. Vuonna 1887 moottori asennettiin 4,5-metrisen "Neckar"-veneen voimanlähteeksi. Jokivene saavutti sen avulla 6 solmun nopeuden. Venemoottorit tulisivatkin olemaan Daimler-Motoren-Gesellschaftin päätuote aina 1900-luvun ensimmäiselle vuosikymmenelle. Moottorin valmistusoikeuksia myytiin Ranskaan ja Britanniaan. He myös asensivat moottorin saksalaisen ilmailun pioneerin, Fiedrich Wölfertin ihmisvoimalla toimivaan ilma-alukseen. Maailman ensimmäinen moottoroitu lento tapahtui Seelbergissä, elokuun 10. päivänä vuonna 1888. Lennon pituus oli kymmenen kilometriä.


title: Wilhelm Maybach

text: Heinäkuussa 1887 Daimler osti Cannstattista entisen metallivalimon tilat, pinta-alaltaan liki 3 000 m2. Täällä he aloittivat venemoottoreiden valmistuksen ja heidän kehittämänsä "Neckar"-jokivene nousi suureen suosioon. Vuonna 1890 he perustivat oman, moottoreita valmistavan yhtiön, Daimler-Motoren-Gesellschaft (DMG). Yhtiön tarkoituksena oli valmistaa pieniä, nopeakäyntisiä moottoreita, Daimlerin ja Maybachin aiemmin kehittämien moottoreiden suunnitelmia hyödyntäen. Yhtiö myi myös muille valmistajille Daimlerin moottoreiden valmistus- ja myyntioikeuksia. Alkuun yhtiö työllisti 23 henkilöä. Daimler huolehti yhtiön kaupallisesta puolesta ja Maybach suunnittelusta.


title: Wilhelm Maybach

text: Kaksikko valmisti ensimmäisen varsinaisen autonsa vuonna 1889. Kyseessä oli alusta asti suunniteltu kulkuneuvo eikä hevosvaunut, jotka varustetaan moottorilla. Auto esiteltiin vuoden 1889 Pariisin maailmannäyttelyssä. "Stahlradwagen" eli teräspyöräauto oli kaksikon Maybach-Daimler viimeisin huipputuote. Metalliputkirunkoon oli asennettu Maybachin uusin, nestejäähdytteinen V2-moottori. Kaasuttimen sumutusta oli saatu kehitettyä ja moottorissa oli nykyaikaiset lautasventtiilit. Tehoa 565 cm moottori antoi 1,5 hevosvoimaa. Voimanvälityksestä huolehti 4-portainen hammaspyörävaihteisto.


title: Wilhelm Maybach

text: Daimlerin moottorien valmistuslisenssit olivat monessa maassa autoteollisuuden käyntiin sysännyt tekijä. Daimlerin ja Maybachin patentteihin perustuvien autojen valmistuksen aloittivat:


title: Wilhelm Maybach

text: DMG ajautui taloudellisiin vaikeuksiin, koska moottoreiden myyntimäärät eivät olleet riittäviä ja lisenssioikeuksien tuotot jäivät suunniteltua vähäisemmiksi. Rahoittajien vaatimuksesta yksityinen yhtiö muutettiin osakeyhtiöksi vuonna 1890. Yhtiön hallitukseen tulleet rahoittajien edustajat eivät uskoneet Daimlerin ja Maybachin visioihin moottoroitujen vaunujen valmistuksesta ja laajensivat tehtaan hyvin myyvien paikallismoottoreiden tuotantoa. Hallitus jopa suunnitteli yhtiön fuusioimista Otton Deutz AG:n kanssa. Tämä oli yksi syy, toinen oli Daimlerin ja Maybachin halu keskittyä visioimiensa autojen suunnitteluun, jonka vuoksi Daimler ja Maybach irtisanoutuivat yhtiöstä.


title: Wilhelm Maybach

text: Vuonna 1894 Maybach suunnitteli, yhdessä Gottlieb Daimlerin ja tämän pojan Paulin kanssa kolmannen moottorimallinsa, kaksisylinterisen Phönix-rivimoottorin. Maybachin luomuksia pidetään yleisesti 1800-luvun lopun hienoimpina moottoreina. Hänen keksintöjensä merkitys moottoreiden valmistukselle ja autoteollisuudelle on ylittämätön. Lukuisten siihenastisten patenttiensa lisäksi Maybach kehitti jatkuvasti lisää parannuksia moottoreihin. Vuonna 1898 Maybach esitteli maailman ensimmäisen nelisylinterisen rivimoottorin, joka asennettiin Daimler Phönix-autoon.


title: Wilhelm Maybach

text: Vaikka DMG myi samaan aikaan paikallis- ja venemoottoreita läpi Euroopan, yhtiön kassatilanne ei ollut hyvällä tolalla. 1890-luvun puolivälin paikkeilla Daimlerin hyvä ystävä ja liikekumppani Frederick Simms lupasi järjestää DMG:lle tilauksia ja lisärahoitusta, ehdolla että Daimler, Maybach ja hän itse saavat paikan yhtiön johtokunnasta. Vuonna 1896 Daimlerin ja Maybachin yritystoiminta yhdistettiin DMG:n kanssa.


title: Wilhelm Maybach

text: Näihin aikoihin Maybach koi elämässään kaksi vakavampaa takaiskua. Hänen teini-ikäinen, järjestyksessä toinen poikansa Adolf sairastui skitsofreniaan ja vietti loppuelämänsä mielisairaalassa. Toinen takaisku oli hänen ystävänsä ja liikekumppaninsa Gottlieb Daimlerin kuolema sydänsairauteen vuonna 1900.


title: Wilhelm Maybach

text: Vuonna 1900 itävaltalainen liikemies ja kilpa-ajaja Emil Jellinek antoi Maybachille luonnokset uuden kilpa-auton prototyypistä. Jellinek arvosti suuresti Maybachin töitä ja halusi tämän suunnittelevan täysin uudenlaisen moottorin ja auton. Hän sitoutui ennakkoon ostamaan 36 autoa, ennen kuin ensimmäistäkään oli edes piirustuspöydällä. Maybach tarttui toimeen ja tuloksena oli oman aikansa huipputuote, Mercedes 35 PS. Moottori oli oman aikansa mittareiden mukaan korkeaviritteinen nelisylinterinen rivimoottori, iskutilavuudeltaan 5 918 cm. Sylinterilohko oli kevytmetallivalua, tämä oli Maybachin suunnitelmia. Sylinterikannet olivat osa lohkon valua (ns. "monobloc") ja sivuventtiilikoneistoa käytti kaksi nokka-akselia (ns. "T-head"). Imuventtiilin ajoitus oli lisäksi kuljettajan manuaalisesti säädettävissä. Kaasuttimia oli kaksi. Sytytys hoidettiin matalavirtamagneetolla, jolloin sen ajoitus oli huomattavasti aiempaa tarkempaa. Jäähdytyksestä huolehti Maybachin suunnittelema hunajakennojäähdytin. Moottori antoi tehoa ennenkuulumattomat 35 hevosvoimaa, joka antoi kevyelle, prässätylle teräspeltirungolle valmistetulle autolle 75 km/h nopeuden. Ajo-ominaisuudet olivat matalan painopisteen sekä koriin nähden leveän raidevälin ja pitkän akselivälin ansiosta aikansa huippua.